Bukedde Online - Bugingo olutalo alutaddemu bazadde b’omukazi\nBugingo olutalo alutaddemu bazadde b’omukazi\nPoliisi etandise okubuuliriza ku Bugingo...\nAsse mukazi we ng’abaana balaba!\nEBY’OMUSUMBA w’ekkanisa ya House of Prayer International e Makerere, Aloysius Bugingo ne mukyala we Teddy Naluswa tebinnaggwa omusumba bw’ayongedde okutaama olutalo lwabwe n’aluyingizaamu ne bazadde ba Teddy n’ategeeza nti ne kitaawe wa Teddy, Polof. James Naluswa yayawukana bubi ne nnyina wa Teddy nti era omukyala ono teyalekera bba wadde akantu.\nBugingo ne mukyala we Teddy nga bali mu kutendereza bwe baali tebannaba kutabuka.\nAyogedde ku bamunenya olw’okwawukana n’omukazi gw’amaze naye emyaka 29 n’ategeeza nti “Abo abalowooza nti nze nakoze kivve okwukana ne Teddy mugende munoonyereze ‘who is’ Teddy kubanga nnyina yatwala ebintu bya kitaawe Polof. James Naluswa byonna era musajja wattu ne kati taddangamu kubeera nga bwe yali,”Bugingo obwedda bw’awanda omuliro ng’eno enduulu zivuga okuva mu bagoberezi be.\nAbadde mu kusaba okw’essaawa omusanvu ku kkanisa ye olunaku lw’eggulo.\nBugingo ayambalidde n’abagoberezi abamunenya okusuulawo mukyala we n’ategeeza nti bwe yali atandika ekkanisa teyayita baagala kufumbirwa wadde okuwasa era ye yakola kkanisa ya kusabira bantu.\n“Nze sirina kintu na kimu kye nnejjusa era mpulira abantu bangi nga bagamba mbu ate kati paasita waffe yayawukanye ne mukyalawe kati ffe tugenda kukola tutya munzigyeko obutumbaavu wano bwe mwali mujja temwajja kufuna bakazi wadde abasajja mwajja kusaba Katonda mufune bye mwagala era abalowooza nti mwajja mu kkanisa eno kufuna bakazi oba basajja muve mu kkanisa,” Bugingo bw’ataamye.\nAyongeddeko nti eby’obufumbo bibeera bya buntu era embeera bw’egaana abireka era ye tayingira mu bufumbo bwa muntu yenna kubanga kubeera kusalawo kwe nga omuntu nga ye bwe yakoze.\nTakomye awo wabula asekeredde n’abantu abeegasse ku mukyalawe okumulwanyisa n’agamba nti abo bamala biseera tewali kye basobola kukola n’abageraageranya n’omuntu alowooza nti asobola okukuba ekisiikirize engwala ng’alowooza nti n’omuntu anaagwa n’ategeeza nti ne ku ssente z’okuzimba ekkanisa ezisondwa tebagenda kufunako wadde ekikumi.\nBugingo era asekeredde n’abamuyeeya nti yadduse mu nnyumba ye amatiribona esangibwa e Kitende n’agamba nti abo ekibatawaanya butasoma Bayibuli kubanga ne Kabaka Daudi yadduka mu Lubiri lwe n’alulekera mukaziwe Nikalu asobole okutaasa obulamu nga naye kennyini bwe yakoze.\n“Katonda bw’aba akuwadde ekintu kibeera kikyo ne bwe bubeera ddi oba waakukifuna oli ne bw’akitwala naye ekisinga obukulu kubeera kutaasa bulamu kubanga Katonda abeera alina ensonga noolwekyo abo abannenya basooke bakirowoozeeko”.\nWakati mu nduulu okuva mu bagobereze be, Bugingo bakira ava mu kubuulira enjiri n’atandika okutambula ng’agooma nga bw’ategeeza nti kati omutima gwe gumuli awamu era agenda kuweereza Katonda okusinga ne bw’abadde amuweereza kubanga kati ebibadde bumutawaanya yabiwonye .\n“Ne bwe ntambula nga nvimba ebibadde bintawaanya mbiwonye kati ndi ‘stress free’ era sirina kintu na kimu kintawaanya, henda kuweereza Katonda n’omutima gwange gwonna kubanga yampadde omukisa ogwokubiri okumuweereza “Bugingo obwedda bw’awera .\nMu ngeri esoomooza, Bugingo bakira asuulamu obuyimba obulabika nga obusoomooza omukazi okuli olwa Jose Chameleone olwa Abantu Beefuula nti gw’owonya eggere y’alikusambya ng’eno abagoberezi bwe baddamu nti ‘Twakoowa’ wakati mu nduulu ebadde esaanikidde ekkanisa .\nABAGOBEREZI BAMUWADDE SSENTE\nWakati mu nduulu, abagoberezi basimbye ennyiriri okumukulisa n’okumunazaako ennaku mukaziwe gy’amulabizza era bakira abategeeza nga bwe bakoze obulungi okuzimuwa nga mulamu kubanga ezo zennyini ze babadde bagenda okukozesa okugenda e Masaka okumuziika ng’afudde. Kyokka teyayogedde mukyalawe bye yakola kw’asinziira okumulumiriza nti yali ategeka kumutta.


Bukedde Online - Asuman kola bye nkusaba nsiramuke\nAsuman kola bye nkusaba nsiramuke\nAmabwa mu mbugo gava ku ki?\nAdded 15th July 2013\nNze Margaret Nansimbe. Mbeera Katosi-Mukono. Buli lukya nneebaza Katonda olw’okunnondera omusajja ategeera embeera zange.\nNze Margaret Nansimbe. Mbeera Katosi-Mukono.\nBuli lukya nneebaza Katonda olw’okunnondera omusajja ategeera embeera zange.\nAsuman yali kasitoma wange mu dduuka we nnakoleranga emyaka kati 12 egiyise. Ebbanga lye twamala nga tukolagana lyatugatta nnyo mu ngeri ey’enjawulo.\nLwali lumu lwe siryerabira, Asuman lwe yantegeeza nga bwe yali ansiimye okugenda ewuwe mufumbire ettooke. Ssaasooka kukkiriza bigambo bye engeri gye nnali mmaze ebbanga eddene nga mulaba ate nga talina kye yali ang’ambye ku byekuusa ku mukwano.\nEno y’ensonga lwaki okumuddamu kyantwalira ebbanga lya myaka ebiri nga nkyamwetegereza n’okwongera okukakasa nti ddala yali siriyaasi.\nOluvannyuma lw’ebbanga lino yalaga nti ddala akakasa by’ayogera. Eno y’ensonga lwaki nnakkiriza okumufumbirwa era okuva olwo laavu gy’ampa entuusizza mu ssanyu eritagambika. Okutwalira awamu sikyalina "situleesi".Musajja muntumulamu, mugumiikiriza, tabuukira bigambo ate afaayo ku bulamu bwange n’abaana baffe.\nMu kiseera kino katonda atuwadde ezzadde lya baana bataano ate nga tutuuse ne ku bintu ebirala bingi omuli okwezimba n’okwekulaakulanya mu ngeri ey’enjawulo. Mu kiseera kino buli omu akyali mu ddiini ye kyokka ndi mwetegefu okutoola "shahadu" singa munnange akkiriza okutuukiriza obumu ku bukwakkulizo bwe mmuteereddewo.\nOlunaku lw’alisituka n’agenda mu maaso ga bakadde bange e Kagulu, Kojja n’abeeyanjulira mu butongole n’okubawa ebyabwe, nange lwe ndisalawo okusiramuka.\nSinga kino kituukirira,ndi mwetegefu okukkiriza erinnya ly’Ekisiraamu lyonna ly’aliba annondedde wamu n’okutandika okugoberera amateeka g’eddiini y’Obusiraamu omuli okusiiiba naddala mu kisiibo kino ekitandise.\nIvan apangisizza emmeeri n'acakaza ebiwala 100\nBaze angobya abaana ba mukwano gwange\nOmukazi asazeesaze mukwano gwe lwa musajja\nEbiyamba omuwala azaddeko okusigala ng'alabika bulungi\nâ€˜Nnava mu mudaala e Nakasero ne ntandika obutembeeyiâ€™


Bukedde Online - Col. Ndahura Atwoki, musajja wa Kayihura avunaaniddwa\nPoliisi ekutte abalala ku by'okutta Maama...\nMUSAJJA wa Gen. Kale Kayihura, Col. Ndahura Atwoki asimbiddwa mu kkooti y’amagye esookerwako e Mbuya ne bamusomera omusango gw’okulemesa amateeka okukola.\nCol. Atwooki Nduhura, eyakwatibwa amagye n'aggalirwa mu kkomera e Makindya ku by'okutta Kaweesi\nOmwogezi wa UPDF, Brig. Richard Karemire yakakasizza eky’amagye okusimba Atwoki mu kkooti esookerwako eya Unit Disciplinary Committee (UDC) wabula teyasobodde kulambulula bisingawo ku musango gwamuvunaaniddwa.\nOmusango ogwamugguddwaako, gukontana n’ennyingo 166 ey’etteeka erifuga amagye erya 2005. Ensonda okuva e Mbuya zaategeezezza nti, Atwoki alina emisango emirala egigenda okwongerwa ku fayiro ye oluvannyuma.\nAtwoki yakwatibwa aba CMI wiiki bbiri eziyise okuva e Masindi gye yali yasindikibwa n’atwalibwa e Mbuya gye baamuggya okumutwala e Makindye gy’abadde akuumirwa.\nYakwatibwa oluvannyuma lw’okukwata eyali mukama we mu poliisi, Gen. Kale Kayihura ku bigambibwa nti, balina kye bamanyi ku by’okuttibwa kw’eyali omwogezi wa poliisi, Andrew Felix Kaweesi.\nKaweesi, yattibwa March 17, 2017 e Kulambiro n’omukuumi we Kenneth Erau awamu ne ddereeva Godfrey Mambewa.\nAtwoki ku Lwokutaano yasimbiddwa mu maaso ga Col. Tom Kabuye ssentebe wa UDC eyamusomedde omusango oluvannyuma n’amusindika mu nkambi y’amagye e Makindye gy’aba aggalirwa okutuusa nga July 13, 2018.\nOkutwalibwa mu kkooti, kiddiridde omulamuzi wa kkooti enkulu, Musa Ssekaana okuyisa ekiragiro okuyimbula Atwoki oba okumutwala mu kkooti mu bwangu.\nKino kyaddirira muka Atwoki, Sarah Ndahura okwekubira omulanga mu kkooti ku ngeri bba gye yali yakwatibwamu n’aggalirwa mu kifo we batabakkiriza kutuuka ng’ayita mu looya waabwe Evans Ochieng.\nAbalala abaakwatibwa mu misango gye gimu ne Atwoki kuliko Herbert Muhangi eyali omuduumizi wa Flying Squad, Richard Ndabwoine eyali akulira okunoonyereza ku misango egizzibwa ku yintanenti.\nAbalala ye Martin Kimbowa agambibwa nti ye yavuga emu ku pikipiki ezaatambuza abatemu, Moses Kasibante, Abel Kitagenda eyasooka okukwatibwa, ono yali muduumizi wa Flying Squad mu Kampala North, Hassan Mutyaba ne Chris Ahimbisibwe.\nKigambibwa nti, Atwoki ye yayiiya buli kintu kye baawa abajulizi mu gwa Kaweesi kye balina okwogera mu kkooti n’abasibe abaali bakooye okutulugunyizibwa, ye yabawa ebyokwogera singa baba batuuse mu maaso g’omulamuzi.


Leero mu mboozi yaffe n'omukenkufu Julius Nyanzi tukulaze ekika kya kalittunsi ky'olina okusimba\nWIIKI bbiri eziyise, nzize nkulaga ebintu eby’enjawulo by’osobola okusimba n’ofunamu ssente ng’enkuba ekyatonnya ne nkulaga n’ekirime kya flax. Leero kankuzigirire ku kalittunsi wa ‘Lemon’, ono yasimbibwa nnyo e Bunyoro.\nAbangereza bwe baali bava e Bunyoro baasala kalittunsi ne bamutwala ewaabwe, era embaawo ze baggyamu ezimu baazikozesa mu kuzimba entindo n’ezimu ku ntebe eziri mu palamenti yaabwe. Kalittunsi ono Abangereza baali bamulabyeko mu Australia, era e Bunyoro si be baamuleeta wabula baamusanga yasimbwayo.\nKalittunsi ono alina akawoowo ka ‘lemon’, talina masanda gonoona ttaka nga bw’olaba ku kalittunsi owaabulijjo. Era osobola okumusimba n’oteeraliikirira nkuyege. Akula mangu, avaamu ebintu ebirina emigaso egy’enjawulo. Ebikoola osobola okukolamu obuwoowo, ebibajjo osobola okukolamu eddagala ly’ekifuba ate amatabi okolamu amanda aganuuna obutwa mu mubiri.\nEkitegeeza kalittunsi osobola okumulima n’akuyamba mu bulamu n’okukola ssente. Mu yiika weetaaga endokwa 100. Togenda kukozesa bigimusa ate tayonoona ttaka. Ku mwaka gumu otandika okumunogako amakoola, buli kkiro ngigula 300/- ne nkamulamu obuwoowo. Bw’oba oyagadde nsobola okukusomesa bw’oyinza okubukamulamu era nabwo ne mbugula.\nEndokwa za kalittunsi wa Lemon.\nOsobola okumusimba ebbali w’ennimiro n’akola nga olukomera. Mu mbeera eno akuyamba okugoba enkima olw’akawoowo akamuvaamu akazikoloza ate tekalina bulabe ku bantu.\nAmajaani agava mu kalittunsi gayamba ku bantu abafuluuta olw’okwoza ekiwanga. Kalittunnsi agoba ensiri, era bw’oba omusimbye awaka ajja kuzigoba. Osobola okumukozesa okunaaza ensolo zo awaka okuli embwa, kkapa n’endala obutafuna lusu. Osobola okumukozesa mu kwoza ebiyigo, ekiyamba okutta obuwuka mu kaabuyonjo abantu ne batalwala yinfekisoni.\nWabula ku myaka musanvu, ojja kuba omusalamu embaawo ate ku myaka ena aba asobola okukuwa enku. Amakoola gasobola okukuwa evvu ly’osobola okukozesa mu kukuuma ennyaanya ne zitanvunda mangu ng’omaze okuzinoga. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.


Ghetto Tv ezemu okubibwa. - Fremer Media\nEntertainmentLocal entertainment newsLuganda news\nGhetto Tv ezemu okubibwa.\nOmukutu ogwa ghetto Tv ogukwasaganya emirimu ejokugoberera nokutuusa ebigenda mumaaso nga munakisinde kya People power awamu ne kibiina Kya National Unity Platform omukulu Kyagulanyi Ssentamu Robert akuba kakuyege zze mwanonyeza akalulu okumutusa kuntebe enkulu eye gwanga, omukutu guno gutwalibwa.\nGhetto Tv ebadde nsaale nnyo mukugoberera Bobi Wine era nga mwatu ekutuusako ekibera kigenda mumaaso nadala Mwami Kyagulanyi jaaba alaze, ezemu nebuzibwawo abatamanya ngamba.\nKino kijidde mukaseera nga Ghetto Tv eno jebuvudeko yalina ekibanja kweyali era nga “Page’ Eno yatwalibwa era kinajukirwa nti eyaliko mu people power navaayo ate nga akola nga “Blogger’ omukulu Ashburg Kato yavayo neyewaana nga bweyali yediza omukutu guno olwensonga nti gwali gugwe.\nWabula kuluno kigambibwa nti bano babavunana kukola bintu ebibeerawo nga ate tebalina ‘license’ oba luyite olukusa okuva mukitongole ekirungamya ebyempuliziganya ekya UCC era nga nejebuvudeko ekitongole kino kyawera okudamu okukola amawulire agobuliwo.\nPrevious articleDiamond Platnumz and Koffi Olomide collabo set ablaze with 2.5M views in 8hours\nNext articleUsing Bobi Wine past only wins him more Popularity


Bukedde Online - Abazannya komedi wa 'Bizzonto' basimbiddwa mu kkooti\nKluthum ayogedde ku katambi akaabatabula n...\nAdded 6th March 2021\nPOLIISI ezzeemu okukwata abasajja abazannya komedi wa ‘Bizzonto’ ne basimbibwa mu kkooti ya Buganda Road gye babasomedde emisango egy’okusosola mu mawanga.\nAbazannya ‘Bizzonto’ nga beegezaamu.\nBya JOSEPH MAKUMBI POLIISI ezzeemu okukwata abasajja abazannya komedi wa ‘Bizzonto' ne basimbibwa mu kkooti ya Buganda Road gye babasomedde emisango egy'okusosola mu mawanga.\nJulius Sserwanja 35, eyeeyita Ssaabazzonto, Mbabali Maliseeri 36, ne Gold Ki-Matono 49, poliiisi yabayodde bali ku Radio Simba gye bakeera ku pulogulaamu ‘Binsangawano' wabula munnaabwe owookuna , Peter Ssaabakaaki 35, eyeeyita ‘Young Zzonto' yakeereye okutuuka ku mulimu bannaabwe ne babayoola nga ye tannatuuka.\nAbaserikale abaabadde beesabise nga bakkomando be baakutte ba ‘Bizzonto' ne babatwala butereevu mu kaduukulu ka kkooti ya Buganda Road omulamuzi gye yabasomedde omusango gw'okwawula mu mawanga nga bayita mu katemba waabwe.\nBa ‘Bizzonto' baasooka kukwatibwa nga July 24, 2020 ne baggalirwa mu kaduukulu ka poliisi e Kireka wabula oluvannyuma lw'ennaku baayimbulwa ku kakalu ka poliisi. Omwogezi w'ekitongole kya poliisi ekinoonyereza ku buzzi bw'emisango, Charles Mansio Twine yagambye nti, ‘Bizzonto' baabuuka akakalu ka poliisi ne babassa akasiiso okutuusa omuwaabi w'emisango gya Gavumenti lwe yalagidde batwalibwe mu kkooti.\nEmpaaba ya kkooti eyateekeddwaako omukono gwa Jane Frances Abodo omuwaabi w'emisango gya Gavumenti omukulu eraga nti, nga bayita mu katemba mu July 2020, baakola obutambi ne babusaasaanya ku mikutu gya yintaneeti nga bulimu obubaka obuyinza okuvaako okwawulayawula mu bantu bwe baagamba nti, ebifo eby'enkizo byonna mu Gavumenti bimaamiddwa bantu ba ggwanga limu.\nAbaayiseemu ku bubaka nga tebavuganyiziddwa bakakasiddwa\nTamale Mirundi azzeemu okusiiwuuka empisa n'agwa omukubiriza wa pulogulaamu mu malaka\nBaheedimasita 30 bawummuziddwa


Eyayamba Mayiga okulaga nti Mengo yawa Uganda obuyambi ku sickle cells avunaana Basajja ba Kabaka kumunyaga « BugandaWatch\nBuganda, Events, Headlines, News, People, Society, Uganda\naid, baganda, buganda, charles, corruption, debt, financial, kabaka, katikkiro, laundering, mayiga, med, mengo, money, news, nrm, techno, technomed, Uganda\nOkubiliriza kwa BugandaWatch okwatandika mu July 2017, wadde tekunaggwa, naye kwazudde nti emikolo egyekitiibwa mu 2017 Katikkiro kweyatonera gavumenti ya Uganda obuyambi bw’okugula obuuma obukebera obulwadde bwa sickle cells, gyali gya kugumaaza na kubulankanyizaamu ssente za Buganda.\nObujulizi BugandaWatch bweyakafuna bulaga nti Mengo yagula obuuma obukebera sickle cells okuva mu Techno Med Ltd ku US$15,351.00, nga ku invoice kuliko nti USD$12,000 zaali za kusasulwa nga 25 August 2017 telunayita. Wabula ate invoice eraga nti yawandiikibwa ku lwa 10 October 2017, akamu ku bubonero nti entegeka teyali nambulukufu.\nInvoice y’obuuma obukebera Sickle Cell\nBugandaWatch ate era yafuna kopi ya transfer form ya Stanbic eraga nti, wadde invoice ebanja yawandikiibwa nga 10 October 2017, Mengo yali yasasula dda Techno Med Ltd, nga 25 August 2017, US$12,000. Sente nga zaava ku akawunta y’Eggwanika lya Buganda mu Stanbic Bank.\nKu mikolo 2 egy’okuwa Uganda obuyambi, Katikkiro yalangirira okutwalira awamu yajja US$95,000 ku zaava mu misinde gy’amazaalibwa ga Kabaka okugula obuuma Mengo bweyatona. Kubanga empapula ziraga nti Techno Med Ltd obuuma yabubaguza ku US$15,351 kitegeeza nti abakolera mu “bwerufu” bwa Mw. Mayiga Kabaka baamulira mu ngalo US$80,000 oba UGX 284,000,000.\nTransfer form y’obuuma obukebera Sickle Cell\nKati ate Omunyakole wa Techno Med atabukidde abasajja ba Kabaka beyayamba mu lukwe lwaabwe nga agamba nti naye bamunyagirayo. BugandaWatch teyasobodde kumanya ssente meka zabanja.\nWabula obubonero bwonna bulaga nti ategeka okutwaala Mayiga ne banne mu mbuga za mateeka. Kubanga Obwakabaka bwa Buganda tebuliwo mu mateeka ga Uganda ya Mw. Museveni, Omunyankole ayinza okwesanga nga Kabaka Muwenda Mutebi gwalina okutwaala mu kooti.\nNga 24 November 2017, Katikkiro wa Buganda, Mw. Charles Peter Mayiga yalangirira nti yajja ssente mu ggwanika lya Buganda nazigabira ekitongoke kya gavumenti ya NRM ekiyitibwa Central Public Health Laboratory. Mengo yategeeza nti ssente bali baziguzeemu buuma obukozesebwa mu kukebera obulwadde bwa sickle cells, obubalilirwamu UGX 210 million oba $63,000 (Soma: Ente yazzemu okuwangula engabo y’emipiira gy’ebika mu maaso ga Kabaka, ssente Mengo zeyakugaanyizza zabiddwa).\nMayiga y’omu, yali yakola omukolo mu July wa 2017 nagamba nti Mengo etonye UGX 110 million (US$32,000) eri ekitongole kyekimu, Central Public Health Laboratory, nga nazo zaava mu misinde gy’okukuza amazaalibwa ga Kabaka aga 2017 (Soma: Katikkiro Mayiga donates financial aid to Museveni’s NRM government).\nAbaganda banyagiddwa kigavumenti, ate ne Mayiga naye nabanyaga?? obusente bwabwe obwekinaku? Buganda esinzirawa okugabira kigavumenti kya uganda ssente? Kunziba kyekibbyemu abaganda?? Nebalwana olutallo, nikasasulamu balalaa, nekibavuwazaa, abantu nebatundako bulli kantu. Naye, abakola ebyo byonna, mulabira kumpii!!!\nMayiga asoloozaa sente mu Baganda ngabwa zitwala ewa m7? Buganda Watch byemwogera bituufu. oba nammwe mulli mukutabangula? Kuba, m7 anyazee abaganda bulli kantu, kale toyina bwongamba nti katikkiro wabuganda ate akamula sente mu baganda nabakamulamu sente..Kinonkibi nyoo!!!!! Bwekiba kituufu….


Bukedde Online - Bano abako bali mu lutalo oba?\nAba URA beezinze ku mmotoka ya Kyagulanyi empya\n▶ Bazadde b'abaakwatibwa batendedde Bobi ennaku gye bayitamu...\nAbakyala b'e Gombe bafunye ente bafunye ente z'amawako 10\nBazudde omulambo ogutaliiko magulu mu kibira\nBano abako bali mu lutalo oba?\nOmugagga Bryan White adduukiridde essomero lya St. Denis Ssebugwawo SS n'obukadde bw'ensimbi\n'Ssegawa, twasomoka Lwera tuve mu mpalana ...\nAdded 1st November 2017\nBANO abakulu tebasaagira mu mmere. Baabadde ku mukolo gw’okwanjulwa nga bawerekeddeko munnaabwe mu bitundu by’e Masaka ku kyalo ky’e Kaddugala. We baatuukidde kirabika enjala yabadde ebagguddeko olutalo nabo olwabasimbye empombo ne baziraga kye balinawo.\nAte ssebo baasoose kwetegeka. Omu ku bako olwakutte oluwombo n’asooka afunya ku mikono gy’ekkooti si kulwa nga gikoona mu ssupu.\nAbalala engatto baaziggyemu nga zirabika zibookya olwo ne bakoona emmere. Owoolugambo waffe atugambye nti gwe baawerekeddeko yabadde mu nnyumba nga bamuzaala nga bbo bali wabweru baggudde olutalo ku mpombo era yagenze okufuluma ng’entuuyo bazisaza bibatu.\nUgandan news, news in Uganda, Kampala, Uganda, breaking news, news, besigye, museveni, yoweri, new vision, vision news, vision, Amawulire, amawulire, buganda, bukedde, kampala, monitor,daily monitor, redpepper, chimp reports, big eye, hipipo Luganda, Uganda , Mmengo, OZIL, Suarez, RONALDO, rihanna, bukedde home page, Juliana Kanyomozi, Kamunye, Ugandan news, news in Uganda, Kampala, Uganda, breaking news, news, besigye, museveni, yoweri, Bukedde Online, Bukedde, Red Pepper, Observer, Monitor, Bad black, mweruka ssanyu robinah\nAbazadde temukambuwalira baana bammwe - Dr Muyingo\nOfiisi y'ebyokwerinda efuuse kyakwerinda e Mbuya!\nMutabaniwa Paasita akwatiddwamu bubbi\nKasirye Ggwanga akubye loole amasasi\nMuzzanganda asibye mugagga munne lwa ttaka\nKasirye Ggwanga akubye loole y'emiti endala emipiira amasasi\nAba URA beezinze ku mmotoka...\nEBY'EMMOTOKA ya Kyagulanyi gy'agamba nti teyitamu masasi byongedde okulanda ab'ekitongole ky'emisolo ekya URA bwe...\n▶ Bazadde b'abaakwatibwa b...\nBAZADDE b'abavubuka abaakwatibwa bakaabizza abantu nga batottola ennaku gye bayitamu okuva abaana baabwe lwe baakwatibwa....\nAbakyala b'e Gombe bafunye ...\nGAVUMENTI ng'eyita mu kitongole kyayo ekya Operation Wealth Creation (Bonna Bagaggawale) egabidde abakyala b'e...\nBazudde omulambo ogutaliiko...\nABATUUZE bakyasobeddwa ku mulambo gwe baazudde mu kibira nga teguliiko magulu. Omulambo guno gwasangiddwa mu kibira...\nOmugagga aguze ettaka ly'Ek...\nABAKRISTU b'ekigo kya St. Charles Lwanga e Gaba bali mu kusoberwa olw'engeri ettaka ly'ekigo eriwezaako yiika bbiri...\nBazudde omulambo ogutaliiko magulu mu...


Bukedde Online - Spice Diana alaze waaka\nGitawo yeepikira mpaka z'eby'emisono\nAbaneerijjako mbakubisa waaka nga nneeyongerayo” bwatyo Spice Diana bwe yatandise ng’ayogera ku nnyimba ze empya.\nSpice Diana ng'ayogera\nMu nkola etali ya bulijjo, Spice Diana (Hajjara Namukwaya) yafulumizza ennyimba biri (Bwebityo ne Twebereremu) omulundi gumu era yazitongolezza mu lukung’aana lwa bannamawulire lwe yatuuzizza ku Laftaz ekimu ku bifo ebisanyukirwamu ku Centenary Park mu Kampala.\n“Bulijjo ennyimba tuzitongelezza mu mabbala oba ku bivvulu naye ku mulundi nsanzewo waaka wange nsooke mulage bannamawulire okubasiima olw’omulumu omulungi gwe mukoze okutumbula erinnya lyange ne nnyimba zange.” Spice Diana omu ku bayimbi abaleese amaanyi mu nsiike y’okuyimba wano mu ggwanga bwe yagambye.\nEnnyimba zombi zazannyiddwa ku ntimbe za Ttiivi mu maaso ga bannamawulire nga ziwedde yabagambye nti buli muntu wa ddembe okuwabula oba okwogera ekyo ky’alaba ekibuuzemu.\nNg’ayogera ku luyimba ‘Twebereremu’ yagambye nti omulamwa nti oluyimba yaluggya ku mbeera abayimbi gye bazze bafamu etategereekeka okuli; Moze Radio n’abalala\nSpice Diana n'abamu ku bayimbi be yabadde nabbo\nEby’abasajja si byendiko.\nMu bimu ku bibuuzo abamawulire bye bamubuuzizza y’enkolagana ye ne Weasel era ababulire n’omusajja amubiita.\nWabula Spice Diana yazzemu nti “Ndi muwala mulungi mu ndabika, ffiiga ninna era nkimanyi abasajja bangi abaneegwanyiza naye mu kiseera kino siri ku bya laavu nkyemalidde ku muziki wange okulaba nga ntuukiriza ebirooto byange.”\nKu kya Weasel yagambye nti mukwano gwange okumala ebbanga era nennyimba ezawamu nga 32 n’enddala ziri mu situduyo.\nAlajjanye ku musolo gwa ‘soso mediya’\nSpice Diana naye yeegase ku bayimbi n’abantu abalala abavuddeyo okusaba gavumenti ebakwatireko ku musolo gwa soso mediya agamba gukosezza enzirukaya y’emirimu.\n“Emikutu gya ‘soso midiya’ gye gimu mikutu gye tukozesa okutumbula bye tukola era ffe abamu twatandise dda okukosebwa. Ku Ssande omusolo guno 200/- lwe gwatandise okukola ninna obubaka bwe natadde ku mukutu gwange ogwa Face book, ekyewuunyisa nafunye abantu basatu mu lunaku olulamba abawereeza obubaka kw’ebyo bye nawandiise kyokka buli lwe mbadde nteekayo nga nfuna abantu abataka wansi wa 100.”\nYe Weasel okwawuukanaku ne Spice Diana yagambye nti omusolo guno gugenda kubayamba ku bantu ababadde ba bayita ku mikutu gya sosolo midiya okubavuma.\nShafiq Bisaso asuubizza okuzza Proline ku maapu


Ab’eNakisunga awayita emudumu gy’amazzi bemulugunya, lwaki temutusasula – Watchdog Uganda\nAb’eNakisunga awayita emudumu gy’amazzi bemulugunya, lwaki temutusasula\nABATUUZE ku byalo okuli Nakisunga, Lubugumu ne Namayiba ebisangibwa mu gombolola ye Nakisunga e Mukono beemulugunya, oluvanyuma lw’ekitongole ky’amazzi mu ggwanga (NWSC) okulwawo okubasasula ensimbi z’ebabalirira mu bifo byabwe emidumu gy’amazzi agagenda okuva e Katosi okudda e Kampala we gilina okuyita.\nBano bagamba nti ekiseera kiyiseewo nga abakulu b’ekitongole ky’amazzi babasuubiza okubasasula naye nga ensimbi tezituuka mu ma bbanka gye baalina okuziteeka ate nga tebalambulula bulungi nsonga lwaki tebakikolako.\nJuma Kabenge omu ku baatataganyizibwa omulimu guno agamba nti ekitundu ku ttaka lye ekisinga obunene kyatwalibwa Pulojekiti eno, kyokka akanze kulinda bamutereyo ssente mu banka nga talaba, ekimuletedde okutya nti engeri emirimu gye gigenda mu maaso awatali kanyego okuva mu bakulira ekitongole ky’amazzi mu ggwanga bayinza okuviiramu awo.\nYayongeddeko nti bamaze ebbanga ddene nga batuuza enkiiko era nga bagenda okuzivaamu nga balaba nga awali essuubi kyokka bakanda kulinda ku akawunta zaabwe nga tebalabako kintu kyonna.\n“Emirimu gy’ekitongole gigenda mu maaso, kyokka ffe bakyagaanyi okutukolako ate nga ebyaffe byonna babyonoona, ne batuuka n’okusima ebinnya ebinene omugenda okuyita emidumu nga tebanatusasula, ekiddako singa tebatusasula mu budde tugenda kusala amagezi butya bwe tubalemesa okutuusa nga batukozeeko.” Kabenge bwe yategezezza.\nMinisita avunanyizibwa ku nsonga z’amazzi Ronald Kibuule bwe yatukiriddwa ku nsonga eno yagambye nti abadde amanyi nti ensonga zino zaggwa dda, kyokka naasaba abatuuze okuba abakkakkamu era beekolemu omulimu bawandiike mu butongole ensonga yaabwe ekolebweko mangu ddala.\nFormer Muasa boss appointed Makerere University spokesperson


Yeremiya 9 | Bayibuli ey'Oku Mukutu Gwaffe Ogwa Intaneeti | New World Translation\nEnnaku ya Yeremiya (1-3a)\nYakuwa ayanika ebibi bya Yuda (3b-16)\nOkukungubagira Yuda (17-22)\nOkwenyumiriza olw’okumanya Yakuwa (23-26)\n9 Singa omutwe gwange gubadde mazzi,Nga n’amaaso gange nsulo y’amaziga!+ Abantu bange abattiddwaNnandibakaabidde emisana n’ekiro. 2 Singa mbadde n’ekisulo ky’abatambuze mu ddungu! Nnandivudde mu bantu bange ne ŋŋenda,Kubanga bonna benzi,+Era kibiina ky’abantu ab’enkwe. 3 Baweta olulimi lwabwe ng’omutego gw’obusaale;Obulimba bwe bujjudde mu nsi, so si bwesigwa.+ “Beeyongera bweyongenzi kuba babi,Era tebanfaako,”+ Yakuwa bw’agamba. 4 “Buli omu ku mmwe yeekuume munne,Era temwesiganga wa luganda yenna. Ab’oluganda bonna ba nkwe,+Era buli muntu awaayiriza munne.+ 5 Buli muntu si mwesigwa eri munne,Era tewali ayogera mazima. Bayigirizza olulimi lwabwe okwogera obulimba.+ Beekooya nga bakola ebikyamu. 6 Obeera n’abantu abalimba. Balimba, era bagaanye okummanya,” Yakuwa bw’agamba. 7 Kale bw’ati Yakuwa ow’eggye bw’agamba: “Nja kubasaanuusa, mbalongoose,+Ate kiki ekirala kye nnandikoledde muwala w’abantu bange? 8 Olulimi lwabwe kasaale ak’obulabe, akoogera eby’obulimba. Omuntu ayogera ne munne mu ngeri ya mirembe,Naye nga mu mutima gwe amuteeze.” 9 “Sisaanidde kubabonereza olw’ebintu ebyo?” Yakuwa bw’agamba. “Sisaanidde kuwoolera ggwanga ku ggwanga ng’eryo?+ 10 Nja kukaabira ensozi era nzikubire ebiwoobeNja kuyimbira amalundiro ag’omu ddungu oluyimba olw’okukungubaga,Kubanga byokeddwa omuliro ne kiba nti tewali muntu abiyitamu,Era ebisolo ebirundibwa tebikyawulirwayo. Ebinyonyi ebibuuka mu bbanga n’ensolo bidduse; bigenze.+ 11 Nja kufuula Yerusaalemi entuumu z’amayinja,+ era ekisulo ky’ebibe,+Era ebibuga bya Yuda nja kubifuula matongo, nga tewakyali abibeeramu.+ 12 Ani alina amagezi okusobola okutegeera kino? Ani Yakuwa gw’ayogedde naye, alyoke akirangirire? Lwaki ensi ezikiridde? Lwaki ekaze ng’eddungu,N’eba nga tewali agiyitamu?” 13 Yakuwa yaddamu nti: “Olw’okuba bavudde ku mateeka gange ge* nnateeka mu maaso gaabwe, era olw’okuba tebagagoberedde era tebagondedde ddoboozi lyange. 14 Naye baagugubira ku ebyo emitima gyabwe bye gyagala,+ era baagoberera ebifaananyi bya Bbaali, nga bakitaabwe bwe baabayigiriza okukola.+ 15 Yakuwa ow’eggye, Katonda wa Isirayiri, kyava agamba nti, ‘Laba, ŋŋenda kuliisa abantu bano omususa, era nja kubanywesa amazzi agalimu obutwa.+ 16 Nja kubasaasaanyiza mu mawanga bo ne bakitaabwe ge bataamanya,+ era nja kubasindikira ekitala kibagoberere okutuusa lwe nnaabasaanyaawo.’+ 17 Bw’ati Yakuwa ow’eggye bw’agamba,‘Mufumiitirize ku biriwo. Muyite abakazi abayimba ennyimba ez’okukungubaga,+Era mutumye abakazi abakungubazi bajje, 18 Banguwe batukungubagire,Amaaso gaffe gakulukute amazigaEra ebikowe byaffe bitiiriike amazzi.+ 19 Eddoboozi ly’okukungubaga liwuliddwa mu Sayuuni:+ “Tusaanyiziddwawo! Nga tuswadde nnyo! Kubanga tuvudde mu nsi, era bamenyeemenye ennyumba zaffe.”+ 20 Mmwe abakazi muwulire ekigambo kya Yakuwa. Mukkirize ky’agamba. Muyigirize bawala bammwe okukungubaga okw’engeri eno,Era buli omu ayigirize munne oluyimba luno olw’okukungubaga.+ 21 Kubanga okufa kuyitidde mu madirisa gaffe ne kuyingira;Kuyingidde mu minaala gyaffeKuggye abaana ku nguudoN’abavubuka mu bibangirizi ebya lukale.’+ 22 Gamba nti, ‘Bw’ati Yakuwa bw’agamba: “Emirambo gy’abantu girigwa ng’obusa ku ttale,Ng’ebinywa by’ebirime eby’empeke omukunguzi bye yaakatema,Ne wataba abikuŋŋaanya.”’”+ 23 Bw’ati Yakuwa bw’agamba: “Omuntu ow’amagezi aleme okwenyumiriza olw’amagezi ge;+Omuntu ow’amaanyi aleme okwenyumiriza olw’amaanyi ge;N’omugagga aleme okwenyumiriza olw’obugagga bwe.”+ 24 “Naye oyo eyeenyumiriza yeenyumirize olw’okuba,Alina amagezi era ammanyi,+Nti nze Yakuwa, alaga okwagala okutajjulukuka, obwenkanya, n’obutuukirivu mu nsi,+Kubanga ebintu bino binsanyusa,”+ Yakuwa bw’agamba. 25 Bw’ati Yakuwa bw’agamba: “Laba! Ekiseera kijja kutuuka mbonereze abakomole naye nga si bakomolere ddala,+ 26 Misiri,+ ne Yuda,+ ne Edomu,+ n’Abaamoni,+ ne Mowaabu,+ n’abo bonna abasalako kakoba waabwe, ababeera mu ddungu;+ kubanga amawanga gonna si makomole, era ab’ennyumba ya Isirayiri bonna emitima gyabwe si mikomole.”+\n^ Oba, “bulagirizi bwange.”


Bukedde Online - Chris Evans alaze ebiwundu ku mutwe ebitiisizza n'abasawo\nChris Evans alaze ebiwundu ku mutwe ebitiisizza n'abasawo\n'Paasita yannimba nti baganda bange be bandoga...\nAbemmundu Flying Squad be yalese ekutte batolose...\nABASAWO beeraliikiridde ebiwundu bya Chris Evans ebiri ku mutwe oluvannyuma lw’okukubwa abatemu.\nChris Evans ng'alaga ebiwundu\nOmutwe guliko biwundu bitaano Chris Evans by’alumiriza nti z’ennyondo abatemu ze baamukuba ku mutwe n’endala nnya ne bazikuba mu bitundu ebirala nga z’enyondo mwenda.\nNg’ali mu ddwaaliro e Namirembe gye baamuggyideko ‘bandage’ ze baamusiba ku mutwe bwe yali yaakakubwa abatemu e Lungujja ku Lwokubiri ekiro, Chris Evans ng’amannya ge amatuufu ye Christopher Kaweesi yategeezezza nti, kibadde kimuluma abantu okumuyeeya nti baamukuba ngolo wabula ye n’aziyita ennyondo.\nYasabye abasawo abaabadde bamwoza ebiwundu nti nga tebannaddamu musiba ‘bandage’, basooke bakkirize kkamera za Bukedde zimukube ebifaananyi abantu abamuyeeya bamanye.\nChris Evans eyabadde ne maneja we, Geoffrey Kayemba ne bagandabe yagambye nti ye si muntu ow’okukola obubadi naye abantu bonna nga ne mikwano gye mwebali ababadde bamusekerera, yabakwasizza Katonda.\nAbasawo abataayagadde kwatuukirizibwa mannya baategeezezza nti, olumu kibeerawo omuntu n’akukubwa omutwe ne gutayatika nga kisinziira ku nkuba gye bamukubyemu oba kye bamukubisizza nti wabula ebiwundu ebyo byetaaga kwegendereza nnyo engeri gye biri nti byayingidde mu nnyama ate nga baakozesezza maanyi okumukuba.\nYabadde n’ebisago bitaano ku mutwe nga biri mu buli nsonda. Emmotoka ye ey’ekika kya Wish nnamba, UAZ 399J eyali emubbiddwaako abaamukuba wabula ne bagisuula e Mutundwe mu Kabaawo zooni, ekyaliwo ku poliisi e Lungujja nga poliisi ekyanoonyereza.\nWabula naye kennyini mmotoka eyo yagitidde okugiddira ng’agamba nti tamanyi nsonga lwaki baamulumba ng’ate n’emmotoka gye baali babbye baagisuulawo.\nKu Lwokubiri abasawo e Namirembe baamukuba ebifaananyi bya MRI ebiraga amagumba g’omuntu agafunye ekizibu ne kiraga ng’omutwe mulamu okugyako ebiwundu.


Bukedde Online - Amawanga gasanyukidde okulekulira kwa Mugabe\nAmawanga gasanyukidde okulekulira kwa Mugabe\nAlumirizza Kayihura mu by’ettemu\nBawambye omwana w'omuwaabi wa Gavt. ne basaba...\nBy Cathy Lutwama\nAMAWANGA ag’enjawulo naddala aga Bulaaya gaasanyukidde okulekulira kwa Mugabe era ne galaga obweyamu okukolagana ne gavumenti empya okuzza Zimbabwe ku luguudo.\nRobert Mugabe ne mukyala we Grace\nAmawanga okuli Bufaransa, Girimaani, n’amawanga amalala geegasse ku Amerika okuyozaayoza engeri enkyukakyuka mu Zimbabwe gye zaakwatiddwaamu mu mirembe ne ziggwa nga tewali afunye kisago.\nKatikkiro wa Bungereza Theresa May yagambye nti okulekulira kwa Mugabe kuwa Zimbabwe omukisa okutema empenda ezibatwala mu maaso nga tewali kunyigiriza bantu.\nYagambye nti Bungereza nga mukwano gwa Zimbabwe owedda, bagenda kukola kyonna ekisoboka okubawagira okubeera n’okulonda okw’amazima n’obwenkanya n’okuddamu okuzimba ebyenfuna by’eggwanga.\nOkulekulira kwa Mugabe kwawadde bannansi essanyu eritagambika.\nZimbabwe lyali ttwaale lya Bungereza nga liyitibwa Rhodesia era baatabuka nga Mugabe agobye Abazungu mu masamba n’agagabira abaddugavu abaazirwanako.\nMugabe yagenze okulekulira nga Emmerson Mnangagwa eyalondeddwa ab’ekibiina ekiri mu buyinza mu Zimbabwe okudda mu bigere bya Mugabe yaakaweereza ekiwandiiko ekigaana okusisinkana Mugabe eyabadde amuyise boogere.\nKigambibwa nti Mnangagwa yabadde yeekengedde nti mu kugenda okusisinkana Mugabe ayinza okugwa mu butego obuyinza okusaanyaawo n’obulamu bwe kubanga ababiri bano kati kabwa na ngo.\nMnangagwa baamuwa obutwa obw’ekika kya Thalium mu August 2017 wabula Gen. Chiwenga n’amuyambako okufuna obujjanjabi n’asimattuka.\nKyokka omukutu gwa Daily News ogwa Zimbabwe gwategeezezza nti Mugabe mu kuyita Mnangagwa yabadde agezaako kuzza nkolagana ng’amaze okugonda era ng’ayagala Pulezidenti anaamuddira mu bigere akkaanye n’ebyo amagye bye gaabadde geeyamye okukola.\nAmagye nti gaasoose kuwaliriza Mugabe akkirize okulangirira nga bw’azzizza Mnangagwa ku bumyuka bwa Pulezidenti nga kino kitegeeza nti okulekulira kwa Mugabe kuba kutegeeza nti Mnangagwa y’afuuse Pulezidenti ow’ekiseera.\nEbyo byonna Mugabe nti yabadde ayagala abyogereko ne Mnangagwa wabula omusajja ono eyakazibwako “Ngwenya” (ekitegeeza Ggoonya) n’abigaana.\nNovember 6: Omumyuka wa Pulezidenti Emmerson Mnangagwa avumirirwa mu lujjudde era Mugabe amugoba ng’amulanga okwagala okutwala obuyinza ng’ayita mu ddogo.\nNovember 13: Omuduumizi w’amagye Gen. Constantino Chiwenga akola sitatimenti etali ya bulijjo nti amagye gajja kuyingirawo ssinga bannabyabufuzi tebeetereeza\nNovember 14: Ttanka z’amagye ziva mu nkambi ne zisalako ekibuga ekikulu Harare, gawamba leediyo ne ttivvi.\nNovember 15: Amagye galangirira nti Pulezidenti Mugabe bamusibidde mu makaage era tajja kugafuluma.\nNovember 16: Emikutu gy’amawulire egya Gavumenti giraga ebifaananyi nga Mugabe ataddeko akamwenyumwenyu n’omuduumizi w’amagye wakati mu nteeseganya ezaali zigenda mu maaso.\nNovember 17: Amagye gakkiriza Mugabe okwetaba ku mukolo gw’amatikkira ogw’ekimpoowoze era tegaamukkiriza kuwerekerwako muntu.\nNovember 18: Abantu abasukka mu kakadde beeyiwa mu nguudo z’ekibuga ekikulu Harare okwekalakaasa nga baagala Mugabe abaviire\nNovember 19: Ekibiina kya ZANU –PF ekya Mugabe kimugoba ku bukulembeze bwakyo era ne kimulagira okulekulira. Amatiza amagye nti agenda kulekulira ne bamukkiriza okulabikira ku ttivvi y’eggwanga kyokka n’asoma ebintu ebirala.\nNovember 20: Akakiiko akafuzi aka ZANU PF katandika entegeka ez’okumuggyamu obwesiga nga bayita mu Palamenti.\nNovember 21: Entegeka z’okumuggyamu obwesige ziba zitandika mu Paalimenti n’alekulira\nSsentebe w'akakiiko k'eddembe ly'obuntu afudde\nMakerere; Embeera ekyali ya bunkenke\nMugabe agaanyi okusoma ekiwandiiko ekirekulira\nMugabe azize emmere n’ebyokunywa\nMuka Mugabe g'akaaba g'akomba: 'Embeera etunyiga'


ABAKAZI abamu balowooza nti bwe batuuka mu kitanda olwo omulimu gw’akaboozi guba gwa musajja.\nAb’ekika ekyo be batuuka mu kitanda n’agamba munne nti; ‘Bw’omala ng’ombikka...’ Kino kimalamu abasajja amaanyi era abamu batuuka n’okuzira akaboozi lwa bakazi butafaayo kukola ebisanyusa n’okunyumisa akaboozi.\nEbimu ku bintu buli mukazi by’atalina kusuulirira ng’ali mu kaboozi mulimu;\n1 Weeyambulire mu maaso ge. Abasajja banyumirwa nnyo okulaba obwereere bw’omukazi naddala ng’alina omubiri ogusikiriza era kino kibaleetera obwagazi.\n2 Manya sitayiro y’akaboozi munno gy’asinga okwagala era omugambe gye muba mukozesa. Kino kijja kumuleetera okukwagala ennyo era omukwano gujja kumunyumira.\n3 Munyeenyeze ekiwato. Kino abakazi abamu bakigayaalirira sso nga nsonga nkulu ddala mu kisenge. Kizibu omukazi amanyi okunyeenya ekiwato obutanyumisa kaboozi. Jjukira nti buli lw’onyeenya kyongera omusajja amaanyi n’atabaala ebisenge byonna.\n4 Oluyimba lw’eggwanga luteekemu sitiiriyo n’ebisoko. Kozesa eddoboozi esseeneekerevu nga bw’ogattamu ebigambo ebimuwaana nga bw’amanyi okukola emirimu, ajja kuwoomerwa akube n’ennoga.\n5 Totya kukwata musekuzo gwe kubanga buli lw’ogukwasa engalo zo naddala nga mpeweevu kijja kumwongera obwagazi, ate bw’onooguyisa ku balongo, mwembi mujja kwongera okucamuka, era we munaatuukira ku kaboozi kennyini nga mwayiddeyidde dda.\n6 Waliwo abasajja abanyumirwa nga banuuna sswiiti waabwe. Bw’omanya nti kino akyagala nnyo tewali nsonga lwaki tokimukolera kubanga kijja kumucamula era omuzannyo gubanyumire.\n7 Muyambeko ng’akunoonya. Okugeza bw’akukwata ku bbeere naawe mukwate ku mabeere ge oba oyinza okumugamba awakunyumira ssinga ebeera akuttewo naawe n’omubuuza w’ayagala omukwate asobole okunyumirwa.\n8 Mulage nti onyumirwa ky’akola. Kino okikola ng’omuwaana okugeza oyinza okumagamba nti; “... sswiiti ontuuse..., bbebi ggwe asinga... wabula wakula bulungi...,” n’ebirala ebimuwaana ajja kunyumirwa, ate naawe bijja kukwongera obwagazi.\n9 Muwe omubiri gwo agukozese ky’ayagala.Okugeza bw’aba ayagala bbakuli, tomugaana, bw’aba ayagala kuyonka, era muleke akole ky’ayagala ate bw’akugamba mukyuseemu era towalira, muleke aleete sitayiro gy’ayagala kijja kumwongera okunyumirwa.\n10 Muweeweeteko awasinga okumucamula. Abakyala abamu bwe batandika akazannyo beerabira okubudaabuda abaami baabwe. Oluusi kino kiva mu bwagazi bwe baba nabwo obungi olwo ne batandika kwefaako bokka.\nMu ngeri entuufu omusajja bw’atandika omukwano omukyala ateekeddwa okusigala ng’aweeweeta munne mu bifo ebimucamula okutuusa lw’amalamu akagoba.\n11 Okunywegera tokusuulirira kuba kino kye kimu ku birungo ebinyumisa omukwano. Abakyala abasinga balinda abasajja be baba batandika okubanywegera, olwo omusajja bw’atakikola ne basigala awo. Omukyala naawe munno mutandike ng’omunywegera mwembi mujja kunyumirwa. Munywegere ku mimwa, mu kamwa, amabeere, amatu n’ebifo ebirala onombuulira.\n12 Weemanyiize okumukolera ebintu ebipya. Okugeza ssinga obadde otera kumuwa sitayiro ya minsonale, oluusi oyinza okutandikira ku kabuzi oba omusabe odde waggulu.\n13 Okumwebaza nga mumazeemu akagoba nsonga nkulu eri abasajja. Kino kimulaga nti alina ky’akoze era ajja kufuna endasi addemu luutu endala.\nRuth Ssebuliba abudaabuda abafumbo yagambye nti kibeera kirungi omukazi n’ayambako omusajja we naddala nga bali mu kazannyo kubanga kibayamba okukanyumirwa buli omu n’amatira munne.\nSsebuliba agamba nti omukazi alina okuwaana omusajja we nga bali mu kisaawe, alina okunyeenya ekiwato era alina n’okumunoonya okusobola kunyumirwa akaboozi kubanga kino bw’atakikola omusajja aggwaamu amaanyi n’abeera nga tanyumirwa.


Bukedde Online - Omukuumi asse omu, omulala apooca\nBbomu 6 ziteguluddwa mu maka g'omutuuze\nEMBEERA ya Hadijah Nannyonjo 20, omuyizi wa Kampala Yunivasite eyakubiddwa omukuumi essasi ku kizimbe kya Nalubwama Arcade eyongedde okwonooneka oluvannyuma lw’okuzuula ng’essasi liwagamidde mu magumba g’oku mugongo.\nNannyonjo eyakubiddwa essasi ng’ali ku kitanda mu ddwaaliro e Mulago.\nSarah Nabukenya nnyina wa Nannyonjo agamba nti abasawo baamukubye ebifaananyi era ne bagezaako okuliggyamu wabula ne ligaana kubanga ekifo we litudde kyabulabe ate tewali musaayi gumala mu ddwaaliro.\nNannyonjo yakubiddwa esassi mu lubuto ku Lwokusatu essaawa 1:00 ey'akawungeezi bwe yabadde ayita ku kizimbe kya Nalubwama Arcade okusisinkana mukwano gwe eyamukubidde essimu amutwalire eby'okwewunda by'abakyala.\nOmukuumi wa SWAT Security Company, Caleb Muhwezi yavudde mu mbeera oluvannyuma lw'okufuna obutakkaanya n'abaserikale ba KCCA abaabadde basolooza ssente ku batembeeyi abatundira ku lubalaza lwa Nalubwama Arcade n'akuba amasasi mu bantu omuntu omu Brenda Bakooye ow'e Nsambya n'afiirawo ate Nannyonjo n'atwalibwa e Mulago ng'ataawa.\nHadijah Nannyonjo asoma diplooma mu mawulire e Kampala Yunivasite.\nNnyina asaba abazirakisa bamuyambe kuba buli lunaku afulumya ssente ezitakka wansi we 350,000/- kyokka omwana we ayongera kubeera bubi ng'ali ku ssimu eno 0788661197.\nOmumyuka w'omwogezi wa poliisi Luke Owoyesigyire yategeezezza nti Muhwezi yakwatiddwa ng'okunoonyereza kugenda mu maaso. Nannyonjo eyakubiddwa essasi ng'ali ku kitanda mu ddwaaliro e Mulago.\nBebe Cool (mu kakoofiira akamyufu) ng'abuuza ku bawagizi be abazze okulaba emmotoka ekoleddwa Bannayuganda mu Kampala. Can. Dr. John Sennyonyi (ku kkono) ng'ayogera.\nDeborah nanfuka henry nsubuga emmanuel ssekaggo\nAkubye abaserikale abalemese okumusiba\nKazibwe Kapo akyadde ewa muganzi we ng'alinga ayanjulwa\nOmukazi asuddewo empeta n'agenda n'omusiguze Omulaasi


Zekkaliya 1 LCB - Evanjelium Podľa Matúša 1 NPK | Biblica América Latina\nZekkaliya 1 LCB - Evanjelium Podľa Matúša 1 NPK\nMukama ayita Abantu be okudda gy’ali\n1Mu mwaka ogwokubiri ogw’obufuzi bwa kabaka Daliyo omufuzi w’e Buperusi mu mwezi ogw’omunaana, ekigambo kya Mukama ne kijjira Zekkaliya omwana wa Berekiya, omwana wa Iddo nnabbi, nga kigamba nti:\n2 “Mukama yasunguwalira nnyo bajjajjammwe. 3 Naye kaakano mubagambe nti: Bw’atyo bw’ayogera Mukama Katonda ow’eggye nti, ‘Mudde gye ndi,’ bw’ayogera Mukama ow’Eggye, ‘nange nadda gye muli,’ bw’ayogera Mukama ow’Eggye. 4 Temuba nga bajjajjammwe, bannabbi ab’edda be baakoowoolanga nti, ‘Muve mu makubo gammwe amabi, n’ebikolwa byammwe ebikyamu.’ Naye tebampuliriza wadde okuŋŋondera, bw’ayogera Mukama. 5 Ye bajjajjammwe bali ludda wa? Ye bannabbi babeera balamu emirembe gyonna? 6 Ebigambo byange n’ebiragiro bye nalagira abaddu bange, bannabbi, eri bajjajjammwe tebyatuukirira?\n“Ne balyoka beenenya ne bagamba nti, ‘Mukama ow’Eggye bye yasuubiza okutukola olw’empisa zaffe embi n’ebikolwa byaffe ebitali bya butuukirivu, bw’atyo bw’atukoledde ddala.’ ”\nNnabbi Ayolesebwa Embalaasi\n7 Ku lunaku olw’amakumi abiri mu ennya, mu mwezi ogw’ekkumi n’ogumu gwe bayita Sebati, mu mwaka ogwokubiri ogw’obufuzi bwa kabaka Daliyo, ekigambo kya Mukama ne kijjira Zekkaliya mutabani wa Berekiya, omwana wa Iddo nnabbi nga kigamba nti.\n8 Nalaba ekiro ng’omusajja yeebagadde embalaasi emyufu era yali ayimiridde mu miti emikadasi mu kiwonvu. Emabega we waaliyo embalaasi endala, enjeru, n’eza kikuusikuusi, n’emyufu.\n9 Awo ne mbuuza nti, “Mukama wange bino bitegeeza ki?” Malayika eyali ayogera nange n’aŋŋamba nti, “Nzija kukulaga kye bitegeeza.”\n10 Awo omusajja eyali ayimiridde mu miti n’addamu nti, “Ezo embalaasi Mukama z’asindise okulawuna ensi.” 11 Ne ziddamu malayika wa Mukama eyali ayimiridde mu miti nti, “Tubunye ensi yonna, era laba ensi yonna esiriikiridde teriimu kanyego eteredde mirembe.”\n12 Awo malayika wa Mukama n’agamba nti, “Ayi Mukama ow’Eggye, olituusa ddi obutakwatirwa Yerusaalemi n’ebibuga bya Yuda kisa, by’osunguwalidde okumala emyaka ensanvu?” 13 Mukama n’alyoka addamu malayika eyali ayogera nange ebigambo ebirungi, ebigambo ebizzaamu amaanyi.\n14 Awo malayika eyali ayogera nange n’agamba nti, “Langirira ogambe nti, Bw’ati bw’ayogera Mukama ow’Eggye nti, ‘Yerusaalemi ne Sayuuni mbikwatiririddwa obuggya obw’amaanyi, 15 naye nyiigidde nnyo amawanga agali mu mirembe, kubanga abantu bange nnali mbanyiigiddeko katono naye bo ne bababonyaabonyeza ddala.’\n16 “Noolwekyo, bw’ati bw’ayogera Mukama nti, ‘Nkomyewo mu Yerusaalemi n’ekisa. Ennyumba yange ne Yerusaalemi kyonna, bijja kuzimbibwa,’ bw’ayogera Mukama Katonda ow’Eggye.\n17 “Yogera n’eddoboozi ery’omwanguka nti, Mukama Katonda ow’Eggye alangiridde nti, ‘Ebibuga byange bijja kuddamu okukulukuta obugagga, era Mukama alizzaamu Sayuuni amaanyi, ne yeeroboza Yerusaalemi.’ ”\n18 Awo ne nnyimusa amaaso gange, era laba, ne ndaba amayembe ana. 19 Malayika eyali ayogera nange ne mubuuza nti, “Amayembe ago gategeeza ki?”\nN’anziramu nti, “Gategeeza obuyinza obwasaasaanya abantu ab’omu Yuda, n’ab’omu Isirayiri, n’ab’omu Yerusaalemi.”\n20 Awo Mukama n’andaga abaweesi bana. 21 Ne mbuuza nti, “Abo bazze kukola ki?”\nN’addamu nti, “Ago amayembe, bwe buyinza obwasaasaanya Yuda nga tewali na muntu ayimusa mutwe gwe; naye abaweesi abana bazze okubatiisa era n’okubazikiriza, ago amawanga agaasitukira ku nsi ya Yuda okusaasaanya abantu baamu.”\nLCB : Zekkaliya 1


Bukedde Online - Abafere bamaze emyaka 2 nga bacupula Royco\nAba UPDF e Somalia babanja emyezi 9\nBukedde akizudde nti abafere bassa Royco omufu mu bukebe bw’oyo omutuufu olwo ne kiba kizibu omuguzi okumwawula.\nOmufu abeera n’ennukuta ezinnyikidde bwino\nBya CAROL KASUJJA\nKUMPI buli nva ezifumbibwa awaka ne mu bifo awatundirwa emmere, zissibwamu ka ‘ROYCO’, olwo ssupu n’azitowa bulungi n’enva ne zifuna akawoowo n’olya emmere n’okuba n’ennoga.\nSi nva zokka, wabula n’abookya n’okusiika ennyama ey’omuchomo, ‘Royco’, tabavaako kubanga alina engeri gy’amyuusa ennyama, mwanawattu wenna n’oyiika amalusu!\nEno y’ensonga lwaki , ‘Royco Muchuzi Mix’ ayaayanirwa okufa obufi mu maduuka amanene ag’omu bibuga n’obuduuka obutono obw’oku byalo.\nWabula okunoonyereza okukoleddwa Bukedde Online kulaga nti abantu abamu batandise okumucupula!\nEkituufu ekiri ku Royco atakola bantu kye bamusuubiramu kiikino: ab’ekitongole ekivunaanyizibwa ku mutindo mu ggwanga ekya Uganda National Bureau of Standards (UNBS) bakizudde.\nOmwogezi wa UNBS, Barbara Kamusiime, agambye nti okunoonyereza kwe bakoze kulaga nti waliwo abafere abeenyigidde mu kucupula Royco Mchuzi Mix nga kati, omu ku Royco atundibwa mu maduuka wa kicupuli.\nKamusiime yagambye nti okunoonyereza kwabwe kuzudde nti kati emyaka gyekulungudde ebiri be ddu ng’abafere bacupula Royco ne bamuguza abantu.\nWabula eky’obulabe ekiri mu kutunda Royco ow’ebicupuli, buli mu bintu abafere bye bakozesa okugingaginga, nga bino ba UNBS bye bazudde nga bya butwa eri obulamu bw’abantu.\nRoyco asinga kutundibwa mu bifo omweyunira abantu omuli Ekikuubo mu Kampala, supamaketi ez’amaanyi, mu bibuga nga Jinja, Mbale, Mbarara n’awalala.\nEnnamba eziriko nkuutize Bakuutizza ennaku z’omwezi. (laba ku kkono ddala).\nAba kkampuni ya Unilever abatunda Royco mu Uganda bwe twabalaze ku ‘sampolo’ ya Royco ow’ekicupuli gwe twaguze okuva mu Kikuubo, bakkiriza nti ddala wa kicupuli era si ye Royco omutuufu gwe bakolera e Kenya.\nPheodor Njoroge, okuva mu Unilever e Kenya, yagambye nti baakebedde sampolo nga ddala ya kicupuli wabula yagambye nti basuubira nti Royco ow’ebicupuli ali ku katale mutono nnyo n’agumya abantu obuteeraliikirira.\nAkulira ekibiina ekirwanirira abaguzi ekya Uganda Consumer Protection Association (UCPA), Sam Watasa, yawadde abaguzi ba Royco amagezi okwekenneenya Royco gwe bagula kubanga omutuufu aliko envumbo n’akabonero ka UNBS sso ng’ow’ekicupuli taliiko nvumbo na kabonero.\nRoyco owa baketi\nKW’OLABIRA ROYCO OW’EKICUPULI:\n1 Royco ow’ekicupuli aliko ekifaananyi ky’Akatungulu sso nga Royco omutuufu talina kifaananyi ekyo.\n2 Bw’obikkula Royco ow’ekicupuli, obuwunga bwa kyenvu nnyo era akuba ekisu\n3 Royco ow’ekicupuli bw’omukozesa mu nva, yeesengejja n’adda wansi era enva tezibeera na ssupu mukwafu.\n4 Bwe weekenneenya omukebe gwa Royco ow’ekicupuli, ebimu ku bigambo biwandiikiddwa mu Lungereza olumenyefumenyefu ate obukebe teburiiko nvumbo n’akabonero ka UNBS.\n5 Omukebe gwa Royco ow’ekicupuli guwewuka okusinga ku gwa Royco omutuufu kubanga abafere tebagujjuza.\n6 Ku Royco omutuufu, ennaku ez’omwezi kw’alina okukozesebwa ziwandiikiddwaako Kompyuta sso nga ow’ebicupuli, ziwandiikiddwaako mu ngeri njingirire mu langi.\nPaapa olumaze okussaawo ekyafaayo n''alangirira okujja mu uganda omwaka guno


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Ezeekyeri 1\n1 Awo mu mwaka ogw’amakumi asatu mu mwezi ogwokuna ku lunaku olwokutaano mu mwezi ogwo, bwe nnali nga ndi mu buwaŋŋanguse ku mabbali g’omugga Kebali, eggulu ne libikkulwa, ne ndaba okwolesebwa okuva eri Katonda. 2 Ku lunaku olwokutaano mu mwezi ogwo, gwe gwali omwaka ogwokutaano ogw’obuwaŋŋanguse bwa kabaka Yekoyakini, 3 ekigambo kya Mukama ne kinzijjira, nze Ezeekyeri kabona, mutabani wa Buuzi, mu nsi ey’Abakaludaaya ku mabbali g’omugga Kebali, n’omukono gwa Mukama gwali ku ye.\n15 Bwe nnali nga nkyali ku ebyo, ne ndaba zinnamuziga ku ttaka emabbali wa buli kiramu, n’ebyenyi byabyo ebina. 16 Endabika eya zinnamuziga n’okukolebwa kwazo kwali nga berulo,* Berulo ejjinja ery’omuwendo zonna nga zifaanana. Buli emu yafaanana nga nnamuziga ekwataganye ne ginnaayo. 17 Era zeetoolooleranga mu njuyi zonna ennya, nga tezizinaazina ng’ebiramu bitambula. 18 Empanka zaazo zaali mpanvu nga zitiisa, era empanka ennya zonna nga zijjuddemu amaaso.\n*1:16 Berulo ejjinja ery’omuwendo


Bukedde Online - Yanzirikako nga tuli mu mukwano !\nMukwano gwange yeewaanye okwagala baze\nBANNANGE okumala gaganzaganza kya bulabe nnyo! Nze Simo Muwanguzi Bushwonder nga mbeera ku Mubaraka e Makindye.\nNatuuka nga ηηenda mu ndongo ku luguudo lw’e Salaama gye nafunira omuwala eyali asala ddansi mu ngeri ey’akabi.\nOmukwano gwaffe gwanyuma era ne gugenda mu maaso ne tusala ekidongo okutuuka ku ssaawa 9:00 ez’ekiro era nga kw’olwo twagenda naye okukkakkana nga tuli waka.\nEnkeera waalwo akawungeezi omuwala yaddayo ewaabwe era n’andagaanya nti ensonga zaffe zireme kukoma kw’olwo, namuwuliriza era ne mmukakasa nti sijja kumuyiwa.\nOmukwano gwaffe gwagenda mu maaso era ng’abatulaba balowooza nti namuwasa kuba yali awaka tavaawo.\nWaliwo olumu lwe nagenda okukola ne mmalayo ennaku nnya. Namuleka mu nnyumba nga talina kizibu kyonna wabula bwe nakomawo yafumba bulungi ekyeggulo ne tulya naye bwe twatuuka mu ssanyu ly’abafumbo nagenda okulaba ng’amaanyi gakendedde ne ndowooza nti tulo twe tumuli obubi.\nYali munafu nnyo era ηηenda okulaba nga takyayogera, assiza kumukumu, natya nnyo ate nga nali sirina bulungi ssente zimutwala mu ddwaaliro. Natagala mu nnyumba ne nfuluma ne nkubira ku mukwano gwange abeera e Jinja.\nAte naye yantiisa, bwe yagamba nti nnyinza okuddayo mu nju ng’afudde. Nakankana nga njogerera ku ssimu eno nga bwentya abayitawo okumpulira.\nOluvannyuma naguma ne nzirayo mu nju kyokka namusanga akutte ekikopo bwe naggulawo ne kigwa n’amazzi ge yali agenda okunywa ne gayiika.\nNaddamu buto okutya nga ndowooza nti oba saali na muntu ne nziruka ! Naguma masajja ne nzirayo ate mu nju nagenda okutuuka ku luggi nga mpulira ampita ne nnyingira nga sirina mutima.\nWabula oluvannyuma yatereera. Ssinga omuwala ono yali anfuddeko, nandibitebezza ntya kuba nze nali sirina muntu we yenna gwe mmanyi kuba twali mu mukwano muyitirivu nga tetusuubirayo kizibu kyonna kutugwiira. Bwe namubuuza kye yali abadde, yannyonnyola nti obulwadde obwo bwamukwata okuva mu\nbuto era bujja ne bumugwira era n’angumya nneme kutya nti talina buzibu bwonna. Kati bannange obuzibu we buli omuwala agamba nti anjagala nnyo era ayagala tufumbiriganwe naye nze mbitya kyokka nga nange nali mmusiimye olw’empisa ze.


Bukedde Online - Kitatta bye yakola ku ntikko y’obuyinza\nKitatta bye yakola ku ntikko y’obuyinza\nMinisita alagidde kkampuni ezikola waragi...\nTUKULEETEDDE engeri Abdullah Kitatta gye yali yeeyisaamu mu biseera mwe yayuugumiza Kampala, bwe yali omuyima wa Bodaboda 2010 ng’amalala n’obuyinza by’alina tamanyi baminista, bagenero b’amagye, oba abagagga ssente be ziyitaba.\nMu Kampala buli lw’obadde oyogera ku linnya Kitatta ng’abantu abasinga naddala abavuzi ba bodaboda olutiko lubamera. Buli lw’abadde alabika nga wabeerawo akayuuguumo olw’okutambulanga n’ebibiina by’abavubuka abawunya omusaayi.\nEkikolwa ky’okulagira aba bodaboda okukuba abayizi b’essomero abaali bambadde ebimyufu nga bagenda ku mukolo mu maka g’Obwapulezidenti e Ntebe kye kyasinga okumwonoona ennyo mu bantu mu October wa 2017.\nKitatta abadde musajja ayogeza amaanyi n’obuyinza era bw’omubeera okumpi okkiririzaawo nti ddala takyasabirwa.\nEbigambo bye bibadde bijjudde obuyinza ng’ebimu bye yayogerera mu mbeera ez’enjawulo bwe biragiddwa.\nEngeri gye yatambulangamu yalina ekibinja ky’abavubuka be yatambulanga nabo olwo n’alyoka agobererwa abaserikale ba poliisi.\nAbavubuka baatambuliranga mu mmotoka ekika kya Mark 11 ng’olumu baalabibwanga n’emmundu.\nKitatta yalinanga emmotoka ennene ey’ekika kya Land Cruiser era bwe yagisimbanga bagguliranga muggulire omuserikale eyali amukuuma ng’amukubira saluti.\nAbavubuka be abaamukwatiranga amasimu nga bamutambulira ku lusegere nga tomala gamusemberera. Yali anyumirwa okuwugira ku ‘Pool’ y’oku Freedom City e Namasuba waggulu ku “Sky Beach” naye nga bw’abeera ayingira ekizimbe ogamba nti genero w’amagye era nga takkiriza kumwaza ayitawo buyisi.\nYateranga okutuula ku masundiro g’amafuta e Nalukolongo ng’abantu be yayagalanga okuwa ku ssente we bamusanga.\nAbantu bangi abaamulyanga mu ngalo era bangi abaleebeesi yabalekeranga ssente eziri wakati we 5,000/- 10,000/- ne 20,000/- ng’oyinza okulowooza mukungu wa Gavumenti.\nEkibiina kya Bodaboda 2010 kyalina emirandira wonna mu kibuga era nga mu buli Munisipaali balinamu ofiisi okwalinga n’ekkomera mwe baasibiranga abantu.\nOfiisi y’e Nateete yali kumpi ne Sunset ng’ekulirwa Joel Kibirige, ey’e Bukesa, Mengo okumpi ne bbaala ya Ambiance yali ekulirwa Atanansi Kafeero era ssentebe w’ekibiina. Eye Makindye yali kumpi n’enkambi y’amagye ne Nakawa.\nEnkola eno yali esaasaanidde Kampala yonna ng’owa bodaboda atali wa 2010, asalawo n’agula kaadi yaabwe okusobola okwewonya abasajja bano abaakubanga abantu ne batuuka n’okubaleetako ebisago eby’amaanyi bye baalaga Lt. Gen. Henry Tumukunde ng’akyali minisita w’obutebenkevu.\nKITATTA LWE YAZINGAKO KKOOTI Y’E MAKINDYE\nKu ntikko y’okulaga obuyinza bwe n’okwolesa amalala, Kitatta yakola ebintu bingi omuli ebiwuniikiriza omwali n’okugaana eyali omuduumizi wa polisi, Gen. Kale Kayihura okugenda ku kkooti e Makindye gye yali ayitiddwa okwewozaako ku by’okutulugunya ab’oludda oluvuganya mu kalulu ka 2016.\nEkyewuunyisa wadde akacankalano ku kkooti kaatwala essaawa eziwera ettaano ng’aba bodaboda bakola effujjo, tewali muserikale yenna yabeesimbamu kubayimiriza.\nKitatta yali yagula mmotoka etambuza abalwadde eyali yawandiikibwako ebigambo nti, “Boda Boda 2010 Ambulance’ kyokka eno, obutanda obulina okwebakibwako abalwadde bwali butambulirako miggo.\nMu October wa 2015, Besigye bwe yali ava ewuwe ng’agenda mu lukuhhaana e Jinja, poliisi yamukwatira mu maka ge n’emuggalira ku poliisi ya Kira Road, bannabyabufuzi b’oludda oluvuganya n’abawagizi ba Besigye beeyiwa ku poliisi okulaba omuntu waabwe.\nKu ssaawa nga 12:00 ez’akawungeezi, Ambulance ya bodaboda 2010 yayingirawo ng’ekubyeko abasajja ne balagira poliisi okudda ebbali kibooko n’enyooka ku bawagizi ba Besigye.\nAbadde yatandika n’okuyingira mu nkaayana z’Obusiraamu naddala ezeekuusa ku by’ettaka era e Nateete ku muzikiti yayungula abavubuka be era n’alumba n’e Kyebando.\nBakoze pulaani okutaasa Kitatta\nKitatta baamupangidde akwatibwe - Mayambala


Bukedde Online - Ab'ebibanja mukolagane n'abakulembeze-Museveni\nOmugagga w'ebizigo bya Mwanamugimu afudde...\nAkulira NRM ebweru w'eggwanga asabye abe...\nAdded 9th June 2019\nPulezidenti Museveni ng'ali ku bikujjuko by'okukuza olunaku lw'abazira e Kasanje mu Wakiso\nPULZIDENTI Museveni asabye ab’ebibanja okukolagana n’abakulembeze baabwe omuli ne bannabyabufuzi okulwanyisa ab’amattaka ababagobaganya ng’agamba nti ababagoba bakikolera bweru w’amateeka.\nAte akulira abazirwanako mu lutalo lw’ekiyekera e Luwero Haji Edrissa Sseddunga naye alopedde Pulezidenti Museveni nti abawagizi ba NRM babayigganya okufa mu Kampala n’emirirwano n’agamba nti omuntu okwambala akajoozi aka kyenvu bamuvuma okufa oluusi n’okumukuba. Ssedunga yewunyizza kino engeri gye kiyinza okubeerawo nga gavumenti ya NRM y’eri mu buyinza !.\nBino babyogeredde Kasanje okumpi n’e Ntebe mu disitulikiti y’e Wakiso bwe babadde ku mikolo gy’okukuza olunaku lw’abazira ( June 9).\nKu lunaku luno mu 1981 e Luwero amagye ga Milton Obote eyali mu buyinza mu kiseera ekyo kwe gatirumbulira abantu mwenda abaali abawagizi b’abayekera ba NRA Museveni be yali akulira nga balwana okuggyako gavumenti kye batuukiriza mu 1986.\nKu mukolo guno abantu abasoba mu kikumi okwabadde n’eyali akulira ekibiina ky’abayekera ekirala ekyali kirwanyisa Obote ekya ‘’Uganda Freedom Movement’’ omugenzi Dr. Lutakome Kayiira bawereddwa omudaali gw’obuzira\nEra n’abavubuka be Wakiso kwe basinzidde okusaba b Museveni aleme kuvuganyizibwa mu kakungunta ka NRM addemu yesimbewo ku bwa Pulezidenti mu 2021 kye yakkirizza n’assa omukono ku kipande kyabwe ekyabaddeko ebigambo ebyo.\nMuseveni yasuubizza nti oluguudo oluva e Mpigi- Kasanje- Nakawuka okutuula e Kisubi ku lw’e Ntebe lugenda kukubwa kkolaasi. N’ayongera nti n’olw’e Busabala nalwo lwakukolwa. Yagambye nti waliwo n’entegaka z’okukola olutindo okuva e Ntebe okugenda e Nakiwogo. Yakunze abantu okweyambisa ebibanja byabwe n’ettaka okulima n’okulunda bave mu bwavu abatalina bakole emirimu emirala.\nDr. Lutakome Kayiira,\nEyayiira omwana olweeje lw'amazzi ayogedde ebitakwatagana mu kkooti ne bamusindika ku alimanda


Bukedde Online - Omusuubuzi attiddwa abemmundu ne bamunyagako obukadde 20\nOmusuubuzi attiddwa abemmundu ne bamunyagako obukadde 20\nPaasita eyasigula muk'omusajja ali mu nkomyo\nKyanjo assuuse n'akuba olukung'aana e Maki...\nAdded 26th March 2013\nAbabbi ab’emmundu bazzeemu okutakuza poliisi emitwe bwe balumbye edduuka eddala e kamwokya ne bakuba omusuubuzi omuto amasasi agamuttiddewo, ne banyaga ensimbi ezikunukkiriza mu bukadde 20.\nBya Eria Luyimbazi ne Henry Kasomoko\nOno ye musuubuzi owookubiri okukubibwa amasasi mu kampala mu wiiki emu ng’eyasoose amon mwebaze baamuttidde kisaasi ku dduuka lya mobile money ne banyaga obukadde bubiri ate omukozi we gloria keekimuli n’asimattuka n’ebisago by’amasasi agaamukubiddwa mu kugulu.\nBrave aineamani 22, baamusanze abala ssente mu dduuka erisuubuza eby’amaguzi e kamwokya mu kisenyi ii zooni ku ssaawa nga 5:00 ez’ekiro ekyakeesezza eggulo ng’ategeka kuggalawo annyuke.\nBaamukubye amasasi abiri ng’erimu lyamukutte mu kifuba ate eddala ne limukuba mu kyenyi, n’agwa wansi n’akalirawo.\nEyalabye ababbi attottodde\nOmu ku batuuze hassan mutumba eyagambye nti yalabye ababbi yategeezezza poliisi nti abazigu baabadde babiri, omu n’ayingira munda mu dduuka ate ow’emmundu n’asigala ebweru.\nAgattako nti: bombi baabadde bambadde ebikooti era nnasoose kulowooza nti bakasitooma wabula nnagenze okuwulira nga waliyo amaloboozi agakanda ow’edduuka ensimbi era ekyaddiridde kumukuba masasi.\nBaasoose kumusaba nsimbi n’abawa ze yabadde abala ezaabadde ku mmeeza, wabula ne bamulagira n’ezaabadde mu kibookisi wansi aziggyeyo kyokka n’abategeeza nti teri ssente ndala.\nOmu ku babbi kwe kusikayo ekibokisi omwabadde ensimbi ezikunukkiriza mu bukadde 20 n’azisonseka mu bijaketi ne batambula nga bagenda.\nWakati mu kusoberwa, brave yafulumye edduuka n’akuba enduulu nga bw’ayita abantu bataayize ababbi abamunyazeeko ensimbi zonna, era ababbi kwe kudda emabega ne bamukuba essasi n’afiirawo.\nBrave (erinnya eritegeeza obuzira) yasangiddwa ng’amaze okufa era omulambo gwe nga guli mu kitaba ky’omusaayi.\nAbadde asoma ddiguli y’obubalirizi (bachelor of statistics) mu yunivaasite e makerere era nga bw’ava ku ssomero atuukira mu dduuka eryatandikibwa hamu muhwerane mw’abadde akola.\nMuhwerane yagambye nti babadde n’enkola ng’okuwunzika olunaku bamala kubala ssente zonna ze bakoze nga kuno kuliko ez’ebbaala eriranyeewo n’ez’edduuka eddala nga zonna babadde bazikung’aanyiza wano era nga we baziggya okuzitwala mu bbanka.\nSsentebe w’abasuubuzi abakolera mu kitundu kino peter bagyenzi yagambye nti naye ababbi abaabadde n’emmundu baamulumbye wiiki ewedde ne bamubba obukadde bw’ensimbi era ateebereza nti beebamu be baalumbye brave ne bamutta.\nKayihura alagidde aba poliisi ennawunyi 8 bakwatibwe\nEttemu lino lisitudde omuduumizi wa poliisi mu ggwanga lt. Gen. Kale kayihura n’agenda e kamwokya n’asaasira abooluganda lwa brave n’agamba nti ababbi bano baakozesezza omukisa gw’abapoliisi ennawunyi okulagajjalira omulimu gwabwe, olwo abatemu ne batigomya ebitundu.\nYabuuzizza dpc wa kira road, robert walugembe, abaserikale be ab’emmotoka ennawunyi gye baabadde, ababbi batuuke okunyaga n’okukuba omusuubuzi amasasi ne bagenda nga tewali abakubye ku mukono!\nYalagidde abaserikale bonna abaabadde balina okulawuna ekitundu kino okukwatibwa bavunaanibwe omusango gw’okulagajjalira omulimu gwabwe nga ku bano kuliko c/asp daniel mugume, david aabeikis, geoffrey kandole, patrick okanga, izama, myanse, mmuhangula ne mokis okello.\nYagambye nti ekitundu kya kampala n’emiriraano yakiwa abaserikale omutwalo mulamba (10,000) okusobola okukendeeza ku buzzi bw’emisango, kyokka abasinga baagala kulabika misana, bwe butuuka ekiro ne beebulankanya, ekiwa ababbi omwagaanya okunyaga n’okutta abantu baabulijjo.\nAbooluganda lwa brave yabawadde 1,000,000/- okuyambako mu by’okuziika okugenda okubeera e sheema.\nOmuduumizi wa poliisi mu kampala n’emiriraano andrew felix kaweesi eyasoose okutuuka mu kitundu yagambye nti bateebereza nti ababbi abaalumbye kamwokya beebamu abalumbye n’e kisaasi nga bakozesa emmundu yeemu wabula nga poliisi egezaako okubeetooloola ebakwate n’emmundu yaabwe gye bakozesa\nBakutte abanyaga abalwadde e Mulago\nKCCA FC efunye kawumbi


Bukedde Online - Ofiisa abadde mu gw'okubuuliriza ku mmundu ezatta Kaweesi afiiridde mu nyonyi e Dubai\nOFIISA eyafiiridde ku nnyonyi amaze emyezi mukaaga ng’ali ku bunkenke. Mukwano gwe gw’abadde akola naye yategeezezza nti CP Wilfred Okello Makmot abadde yaakasimattuka obutwa emirundi ebiri!\nCP Wilfred Okello Makmot\nOkello y’abadde kaminsona avunaanyizibwa ku kulondoola emmundu entono (Light weapons) omuli piisito wamu n’emmundu ezeekigero ezigwa mu ttuluba lya “Assault Rifles” omuli ne AK47.\nKigambibwa nti y’omu ku babadde batunuuliddwa ennyo okuyambako mu musango gw’okutta AIGP Andrew Felix Kaweesi ng’awa bwino ku mmundu ezaakwatibwa ne bannyinizo. Yafiiridde mu kibuga Dubai ekya United Arab Emirates (UAE).\nOmwogezi wa Minisitule y’ensonga z’omunda mu ggwanga, Jacob Siminyu, yagambye nti Okello yabadde ava mu kibuga New York ekya Amerika gye yabadde yagenda okwetaba mu lukung'aana lw’ekitongole ky’ensi yonna olwabadde lukwata ku mmundu entono.\nSiminyu yagambye nti, Makmot mu lukuhhaana luno, yagendayo mu kiti ky’omukwanaganya w’emmundu entono.\nYalondebwa okugenda akiikirire Uganda kubanga olukung'aana lwategekebwa nga lukwatira ddala ku buvunaanyizibwa bw’abadde alina era ng’abukolera mu Minisitule y’ensonga z’omunda.\nOlukungaana lwaliwo nga June 18, okutuuka nga June 30, 2018 era Okello bwe yavaayo yayitirako mu kibuga Florida okulaba ku booluganda lwe era n’asimbula okuva mu Amerika nga July 8, wabula n’afuna obuzibu ku nnyonyi ng’ava mu Amerika okutuuka e Dubai we yabadde alina okulinnyira ennyonyi endala emukomyawo mu Uganda era n’afiira e Dubai.\nYAKASIMATTUKA OBUTWA ENFUNDA BBIRI\nMukwano gwa Okello era nga babadde bakola bombi mu minisitule y’ensonga z’omunda (yasabye amannya gasirikirwe) yasoose kutunnyonnyola engeri omugenzi gy’abadde akola emirimu gye mu bulambulukufu.\nYagasseeko nti Gen. Aronda Nyakairima bwe yaweebwa obwa Minisita nga y’abatwala, Okello y’omu ku bantu Nyakairima be yasooka okwetegereza era n’atandika okumwesiga n’okumutuma emirimu egy’enkizo.\n“Kyatwewuunyisizza nnyo okuwulira nti ate munnaffe (Okello) afudde mu nfa yeemu ne mukama waffe (Nyakairima) gye yafaamu.” Mukwano gwa Okello bwe yagasseeko.\nGen. Nyakairima naye yafiira ku nnyonyi e Dubai mu 2015. Yali ava South Korea ng’akomawo mu Uganda. Okumanya enfa yaabwe efaananye, ne Nyakairima yali atambulidde mu nnyonyi ya Fly Emirates.\nLipoota eyasoose okufuluma nayo efaanana n’eya Nyakairima kubanga zombi zoogera ku musaayi kwetukuta (Blood clot). Ku kufa kwa Okello, abatali bamativu ku nfa baagala wabeewo okunoonyereza nga bagamba nti bakimanyi nti waliwo n’ebika by’obutwa ebivaako omusaayi okwetukuta ne gwesiba ne kivaako omuntu okufa, ne bw’aba nga tabadde mulwadde wa mutima oba ebirwadde ebirala.\nMukwano gwa Okello yategeezezza nti munne babadde bamwegezaamu nnyo era nti babadde baakamutega obutwa enfunda bbiri nga n’olusembyeyo lwabaddewo mu March w’omwaka guno.\nNti omulundi ogwasooka obutwa baabuteeka mu byakunywa ku mulimu, wabula omu ku bakozi eyategeera ku lukwe n’amulabula n’atabinywa ate omulundi ogwokubiri nti baabitadde mu byakulya.\nKigambibwa nti abadde anyumizaako banne nti okuva lwe yasabibwa okuyambako mu bintu bya Kaweesi naddala ebikwata ku kulondoola emmundu ezaakozesebwa abatemu, abadde ku bunkenke okutuusa lwe yafudde.\nOmwogezi wa poliisi mu ggwanga Emilian Kayima yagambye nti, tebafunangako lipooti yonna ekwatagana ku bya Okello kuweebwa butwa n’agamba nti bwe kinaaba kyetaagisa, bajja kutunula mu nsonga ezo naddala nga waliyo abavuddeyo mu butongole ne bategeeza poliisi ku bye bateebereza era bye banaaba bategeezeddwa kwe banaasinziira okusalawo oba okunoonyereza kwetaagisa.\nBASINDISE ABAKUGU MU UAE\nMinisitule y’ensonga zoomunda mu ggwanga Okello mwabadde akolera yakwataganye ne poliisi ne basindika abakugu okwogerako n’abantu abaabaddewo nga Okello afa bakole lipoota enaawerekerwa lipoota y’abasawo.\nKayima yagambye nti, ttiimu ya poliisi n’ey’abakugu okuva mu Minisitule eriko abasawo n’aba CID abagenda okuggya siteetimenti ku bantu abaabaddewo. Waliwo n’abalala abagenda mu Amerika gye yasimbudde okwogerako n’abaayo.\nKayima yagambye nti, ttiimu egenze mu UAE, egenda kukomyaawo omulambo n’ebinaava mu kukebera ekyasse Okello nti kyokka nabo bwe banaaba batuuse kuno, bajja kuddamu okugukebera mu ddwaaliro ekkulu e Mulago balabe oba bye balina bikwatagana n’eby’abasawo e Dubai.\nDr. Sam Omala omukungu wa Uganda mu United Arab Emirates mu kunnyonnyola ebyabaddewo yategeezezza nti Okello yabadde atambulidde ku nnyonyi ya Fly Emirates eyamutuusizza e Dubai ku kisaawe era awo ne banne abalala ne babawa bbaasi eyabatutte mu kisenge we basobola okuwummulira nga bwe balinda ennyonyi egenda okubatuusa mu Uganda wabula olwatuuse mu kisenge n’atuula, awo we yakutukidde.\nYASABA OKUWUMMULA NE BAMULEMESA\nOkello we yafiiridde nga yaakasaba bakamabe enfunda ezisoba mu ssatu okuwummula emirimu gya poliisi nti kyokka ne bamulemesa.\nObunkenke nti bwe bweyongera okuva lwe baamukwasa ebya Kaweesi, yaddamu okupeeka bakamaabe bamukkirize awummule, wabula nga balaba akyali wa mugaso era okusaba okwo ne bakugaana.\nOkusinziira ku nsonda, bwe yakizuula nti obulamu bwe buli mu matigga, olw’emmundu ezikozesebwa mu bumenyi bw’amateeka z’abadde alondoola, yasalawo okukola lipooti ye agiwe abakulu mu minisitule y’ensonga zoomunda ne mu magye awummule emirimu kyokka bakamaabe ne bamutegeeza nti tekimwetaagisa kupapa atwale obudde bwe era ne bagattako nti n’emirimu gye bakyagyetaaga nnyo.\nKayima yagambye nti, kituufu Okello yasaba okuwummula era n’akkirizibwa n’agenda mu byobufuzi ewaabwe mu Amuru kyokka bwe bitaamutambulira bulungi, yasalawo okudda mu poliisi n’asaba era ne bamukkiriza n’addamu n’akola.\nYagasseeko nti, tewali yali amulemesezza kuwummula mirimu gya poliisi nti kyokka ky’amanyi, abadde mukozi mulungi era y’ensonga lwaki ebyobufuzi bwe byagaana, bwe yasaba okudda mu poliisi tebaamugaana.\nAbadde ofiisa wa poliisi wabula ng’akolera wansi wa Minisitule y’ensonga z’omunda, etwala ne poliisi.\nOkusinziira ku nsonda mu magye, Okello abadde ayambako nnyo ebitongole okuli CMI ne ISO mu kunoonyereza ku mmundu ezikozesebwa mu butemu.\nMu kiseera kino, abadde atunuuliddwa nnyo okuwa lipoota ku mmundu eziri mu misango ebiri okuli ogwa Kaweesi wamu n’ogwo oguvunaanibwa Abdallah Kitatta eyali akulira Bodaboda 2010 ng’ono bamuvunaanira mu kkooti y’amagye era nga n’ebizibiti okuli pisito etali ya bulijjo byayanjulwa dda mu kkooti.\nEbya Mayinja ne Kusasira byongedde okulanda: 'Nkyali munyivu'\nBebe Cool ayogedde ku by'oluyimba lwe olupya olw'okwetonda


Katonda Yamuyita ‘Mukwano Gwe’—Isaaya 41:8 | Ogw’Okusoma\nBISOME MU Albanian American Sign Language Amharic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Batak (Karo) Batak (Toba) Bengali Bicol Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga (Malawi) Chitumbuka Chiyao Chuvash Colombian Sign Language Croatian Czech Danish Dutch Ecuadorian Sign Language English Estonian Fijian Finnish Finnish Sign Language French Georgian German Greek Guarani Gujarati Gun Hebrew Hiligaynon Hindi Hiri Motu Hungarian Ibanag Icelandic Iloko Indonesian Italian Italian Sign Language Japanese Japanese Sign Language Javanese Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Lucholi Luganda Lunyankore Luo Luswayiri Luwalabu Macedonian Macua Malagasy Malay Malayalam Marathi Maya Mexican Sign Language Mixe Mongolian Moore Ndau Ndebele (Zimbabwe) Nepali Nias Norwegian Nyungwe Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese Punjabi Quechua (Bolivia) Romanian Russian Russian Sign Language Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Uzbek Venezuelan Sign Language Vietnamese Waray-Waray Wolaita Zande Zapotec (Isthmus)\n“Ggwe Isirayiri, oli muweereza wange, ggwe Yakobo gwe nnalonda, ezzadde lya Ibulayimu mukwano gwange.”—IS. 41:8.\nENNYIMBA: 91, 22\nEbyo Ibulayimu bye yali amanyi n’ebyo bye yayitamu byanyweza bitya okukkiriza kwe?\nKiki Ibulayimu kye yakola okusobola okunyweza enkolagana ye ne Katonda?\nOyinza otya okukoppa Ibulayimu n’onyweza enkolagana yo ne Yakuwa?\n1, 2. (a) Kiki ekiraga nti abantu basobola okuba mikwano gya Katonda? (b) Kiki kye tugenda okulaba mu kitundu kino?\nOKUVA lwe tuzaalibwa okutuuka lwe tufa ekintu kye tusinga okwetaaga kwe kwagala. Okwagala abantu kwe basinga okwetaaga si kwe kwo okubaawo wakati w’omusajja n’omukazi. Twagala nnyo okufuna emikwano era twagala nnyo okukolagana n’abalala. Naye, abantu kye basinga okwetaaga kwe kwagalibwa Yakuwa. Abantu bangi tekibanguyira kukkiriza nti omuntu obuntu asobola okuba n’enkolagana ey’oku lusegere ne Katonda Omuyinza w’Ebintu Byonna atalabika. Naffe bwe tutyo bwe tulowooza? N’akatono!\n2 Bayibuli eraga nti waliwo abantu bangi abatatuukiridde abaali mikwano gya Katonda. Tusaanidde okufumiitiriza ku kyokulabirako abantu abo kye baateekawo kubanga okuba mukwano gwa Katonda kye kintu ekisingayo obukulu buli muntu ky’asaanidde okuluubirira okutuukako. Omu ku bantu abaali mikwano gya Katonda ye Ibulayimu. (Soma Yakobo 2:23.) Kiki ekyayamba Ibulayimu okuba mukwano gwa Yakuwa? Ekintu ekyasinga okumuyamba kwe kuba nti yalina okukkiriza. Mu butuufu, Bayibuli egamba nti Ibulayimu ye “kitaawe w’abo bonna abalina okukkiriza.” (Bar. 4:11) Mu kitundu kino, tugenda kulaba engeri okukkiriza Ibulayimu kwe yalina gye kwamuyamba okuba n’enkolagana ey’oku lusegere ne Katonda. Era buli omu ku ffe asaanidde okwebuuza, ‘Nnyinza ntya okwoleka okukkiriza nga Ibulayimu nsobole okuba n’enkolagana ey’oku lusegere ne Yakuwa?’\nIBULAYIMU YAFUUKA ATYA MUKWANO GWA YAKUWA?\n3, 4. (a) Kugezesebwa ki oboolyawo okwasingayo okuba okw’amaanyi Ibulayimu kwe yayolekagana nakwo? (b) Lwaki Ibulayimu yali mwetegefu okuwaayo Isaaka nga ssaddaaka?\n3 Kuba akafaananyi ng’omusajja omukadde ayambuka olusozi. Atambula naye olugendo olwo lw’aliko si lwangu n’akamu. Emyaka gye si gye gifudde olugendo olwo obutaba lwangu. Omusajja oyo ye Ibulayimu era wadde ng’alina emyaka nga 125, akyalina amaanyi.  Mutabani we Isaaka alina emyaka nga 25 atambula ng’amuvaako emabega era yeetisse enku. Ibulayimu alina akambe n’eby’okukumisa omuliro. Yakuwa amugambye okuwaayo omwana we oyo nga ssaddaaka!—Lub. 22:1-8.\n4 Okugezesebwa okwo Ibulayimu kwe yayolekagana nakwo oboolyawo kwe kwasingayo okuba okw’amaanyi mu bulamu bwe. Abamu bagamba nti Katonda teyayoleka kisa n’akamu okugamba Ibulayimu okukola ekintu ng’ekyo, era abamu bagamba nti Ibulayimu yali amala gagondera Katonda nga talowooza. Bagamba batyo kubanga tebalina kukkiriza era tebategeera ngeri kukkiriza gye kukolamu. (1 Kol. 2:14-16) Ibulayimu yalina ensonga kw’asinziira okugondera Katonda. Okukkiriza kwamusobozesa okukiraba nti Kitaawe ow’omu ggulu, Yakuwa, tasobola kugamba baweereza be kukola kintu kyonna ekiyinza okubaviiramu akabi ak’olubeerera. Ibulayimu yali akimanyi nti bwe yandigondedde Yakuwa, Yakuwa yandimuwadde emikisa awamu n’omwana we. Kiki ekyayamba Ibulayimu okuba n’okukkiriza okw’amaanyi bwe kutyo? Ebintu bye yali amanyi n’ebyo bye yali ayiseemu bye byamuyamba.\n5. Ani ayinza okuba nga yayamba Ibulayimu okumanya ebikwata ku Yakuwa, era ebyo Ibulayimu bye yayiga byamukwatako bitya?\n5 Ebintu bye yali amanyi. Wadde nga Ibulayimu yakulira mu kibuga Uli eky’Abakaludaaya ekyali kijjudde okusinza ebifaananyi, yali amanyi ebikwata ku Yakuwa. Ekyo kyasoboka kitya, naddala bw’olowooza ku ky’okuba nti taata we, Teera, yali asinza bifaananyi? (Yos. 24:2) Ekyo Bayibuli tekiraga butereevu, naye ekiraga nti Ibulayimu yali muzzukulu wa Seemu, omu ku batabani ba Nuuwa, omusajja eyalina okukkiriza okw’amaanyi. Seemu we yafiira, Ibulayimu yalina emyaka nga 150. Tetumanyi obanga Seemu ye yayamba Ibulayimu okumanya ebikwata ku Yakuwa. Naye Seemu ateekwa okuba nga yayamba ab’omu maka ge okumanya ebikwata ku Yakuwa. Era ebyo Seemu bye yayigiriza ab’omu maka ge byatuuka ne ku Ibulayimu era ne bimukwatako nnyo. Ebintu ebikwata ku Katonda Ibulayimu bye yayiga byamuleetera okumwagala era byamuyamba okuba n’okukkiriza okw’amaanyi.\n6, 7. Ebyo Ibulayimu bye yayitamu byamuyamba bitya okunyweza okukkiriza kwe?\n6 Bye yayitamu. Biki Ibulayimu bye yayitamu ebyamuyamba okunyweza okukkiriza kwe? Kigambibwa nti ebintu omuntu by’alowooza bikwata ku nneewulira ye era enneewulira ye emuleetera okubaako ky’akolawo. Ebyo Ibulayimu bye yayiga ebikwata ku Katonda byamukwatako nnyo ne bimuleetera okussa ennyo ekitiibwa mu Yakuwa, “Katonda Asingayo Okuba Waggulu, eyakola eggulu n’ensi.” (Lub. 14:22) Enneewulira ng’eyo Ibulayimu gye yafuna Bayibuli gy’eyita ‘okutya Katonda,’ era okutya Katonda kuyamba omuntu okunyweza enkolagana ye ne Katonda. (Beb. 5:7; Zab. 25:14) Okutya Katonda kwayamba Ibulayimu okubaako ky’akolawo.\n7 Katonda yalagira Ibulayimu ne mukyala we Saala abaali bakaddiye okuva mu Uli bagende mu nsi endala. Baali bagenda kubeeranga mu weema obulamu bwabwe bwonna. Ibulayimu yagondera Katonda n’akola ekyo kye yamulagira era ekyo kyaleetera Yakuwa okumuwa emikisa n’okumukuuma. Ng’ekyokulabirako, lumu Ibulayimu yali atidde nti mukyala we omwagalwa Saala bandimumututteko era ye n’attibwa. Ibulayimu yalina ensonga okutya, naye ekyo tekyamulemesa kugondera Yakuwa. Enfunda eziwerako, Yakuwa yakuuma Ibulayimu ne Saala, era oluusi yakikolanga mu ngeri ey’ekyamagero. (Lub. 12:10-20; 20:2-7, 10-12, 17, 18) Ibulayimu yajjukiranga engeri Yakuwa gye yamukuumamu era ekyo kyanyweza okukkiriza kwe.\n8. Tuyinza tutya okweyongera okumanya ebikwata ku Yakuwa, era ebyo bye tuyitamu bituyamba bitya okunyweza enkolagana yaffe naye?\n8 Naffe tusobola okuba mikwano gya Yakuwa? Yee tusobola! Okuyiga ebikwata ku Yakuwa n’ebyo bye tuyitamu bisobola okutuyamba okuba mikwano gya Yakuwa. Ebintu Ibulayimu bye yali amanyi ebikwata ku Yakuwa bitono nnyo bw’obigeraageranya ku ebyo ffe bye tusobola okumanya okuyitira mu Bayibuli. (Dan. 12:4; Bar. 11:33) Mu Kigambo kya Katonda mulimu ebintu bingi ebisobola okutuyamba okumanya ebikwata ku Katonda “eyakola eggulu n’ensi,” ekyo ne kituyamba okumutya n’okwongera okumwagala. Okutya Katonda n’okumwagala kitukubiriza okumugondera era ne tulaba ebirungi ebiva mu kumugondera. Tusobola okukiraba nti amateeka ge ga bukuumi gye tuli era nti atuwa emikisa era atuyamba okunyweza okukkiriza kwaffe. Tukiraba nti okuweereza Yakuwa n’omutima gwaffe gwonna kituyamba okuba abamativu, okufuna emirembe, n’okufuna essanyu. (Zab. 34:8; Nge. 10:22) Bwe tweyongera okumanya ebikwata ku Yakuwa era ne tulaba n’ebyo by’atuyisaamu, kituyamba okwongera okunyweza okukkiriza kwaffe n’okunyweza enkolagana yaffe naye.\nEKYAYAMBA IBULAYIMU OKUKUUMA OMUKWANO GWE YALINA NE KATONDA\n9, 10. (a) Kiki ekirina okukolebwa okusobola okukuuma omukwano? (b) Kiki ekiraga nti omukwano Ibulayimu gwe yalina ne Katonda yagutwala nga gwa muwendo era nti yafuba okugukuuma?\n9 Okuba n’ow’omukwano kintu kya muwendo nnyo. (Soma Engero 17:17.) Kyokka omukwano teguba ng’ekintu ky’ogula obuguzi n’okitereka. Omukwano gulinga ekintu ekiramu ekyetaaga okulabirirwa okusobola okusigala nga kiramu. Omukwano Ibulayimu gwe yalina ne Katonda yagutwala nga gwa muwendo nnyo era yafuba okugukuuma. Ekyo yakikola atya?\n10 Ibulayimu teyalowooza nti olw’okuba mu biseera eby’emabega yali mwesigwa eri Yakuwa era ng’amugondera, ekyo kyali kimala. Ibulayimu ne bwe yatuuka mu Kanani n’ab’omu nju ye, yeeyongera okukolera ku bulagirizi bwa Yakuwa ng’aliko by’asalawo, ka bibe binene oba bitono. Ng’ebula omwaka gumu Isaaka azaalibwe, nga Ibulayimu wa myaka 99, Yakuwa yalagira nti abasajja bonna ab’omu nju ya Ibulayimu bakomolebwe. Ibulayimu yeemulugunya olw’ekiragiro ekyo oboolyawo n’anoonya obusongasonga kwe yandisinzidde obutakigondera? Nedda. Yeesiga Katonda n’agondera ekiragiro ekyo “ku lunaku olwo lwennyini.”—Lub. 17:10-14, 23.\n11. Lwaki Ibulayimu yeeraliikirira bwe yakimanya nti Sodomu ne Ggomola byali bigenda kuzikirizibwa, era kiki Yakuwa kye yamuyamba okutegeera?\n11 Olw’okuba Ibulayimu yagonderanga Yakuwa ne mu bintu ebyalabika ng’ebitono, ekyo kyamuyamba okukuuma enkolagana ye ne Katonda. Yategeezanga Yakuwa ebyo ebyabanga ku mutima gwe, era n’ebintu bye yabanga yeebuuza. Ng’ekyokulabirako, Ibulayimu bwe yakimanya nti Katonda yali agenda kuzikiriza ebibuga Sodomu ne Ggomola, yeebuuza obanga Katonda yali agenda kuzikiriza abantu abatuukirivu n’ababi. Oboolyawo Ibulayimu yali yeeraliikiridde nti Katonda yali agenda kuzikiriza ne Lutti, omwana wa muganda we, awamu n’ab’omu maka ge mu kiseera ekyo abaali babeera mu Sodomu. Ibulayimu yayoleka obwetoowaze ng’abuuza Katonda ebibuuzo era ne yeesiga “Omulamuzi w’ensi yonna.” Yakuwa yayamba Ibulayimu okukitegeera nti musaasizi era nti akebera emitima gy’abantu bonna ng’anoonya abatuukirivu ab’okuwonyaawo ng’ateeka mu nkola emisango gy’aba asaze.—Lub. 18:22-33.\n12, 13. (a) Ebintu Ibulayimu bye yali amanyi n’ebyo bye yayitamu byamuyamba bitya oluvannyuma? (b) Kiki ekiraga nti Ibulayimu yali yeesiga Yakuwa?\n12 Tewali kubuusabuusa nti ebyo Ibulayimu bye yali amanyi ku Katonda n’ebyo bye yayitamu byamuyamba okukuuma enkolagana ye ne Yakuwa. Oluvannyuma, Yakuwa bwe yamusaba okuwaayo mutabani we Isaaka nga ssaddaaka, ekintu ekitaali kyangu n’akamu, Ibulayimu yafumiitiriza ku ngeri za Kitaawe era Mukwano gwe ow’omu ggulu. Kati ka tuddemu tulowooze ku kiseera nga Ibulayimu ayambuka Olusozi Moliya. Kyandiba nti yatandika okulowooza nti Yakuwa yali akyuse era nti yali takyali musaasizi? Ekyo Ibulayimu teyakirowoozanako! Lwaki tugamba bwe tutyo?\n13 Bwe yali asiibula abaddu be abaali bamuwerekeddeko, Ibulayimu yabagamba nti: “Mmwe musigale wano n’endogoyi, nze n’omulenzi tugende eri tusinze oluvannyuma tukomewo gye muli.” (Lub. 22:5) Kiki Ibulayimu kye yali ategeeza? Kyandiba nti yali alimbalimba abaweereza be bwe yabagamba nti ye ne Isaaka bagenda kukomawo ate nga yali akimanyi nti Isaaka yali agenda kusaddaakibwa? Nedda. Bayibuli etuyamba okutegeera ekyo ekyali mu birowoozo bya Ibulayimu. (Soma Abebbulaniya 11:19.) Ibulayimu ‘yakitwala nti Katonda yali asobola okuzuukiza Isaaka mu bafu.’ Ibulayimu yali akkiririza mu kuzuukira. Yali akimanyi nti Yakuwa yamusobozesa ye ne Saala okuzaala omwana wadde nga baali bakaddiye nnyo nga tebakyasobola kuzaala. (Beb. 11:11, 12, 18) Ibulayimu yakitegeera nti tewali kisobola kulema Yakuwa. N’olwekyo, yali mukakafu nti ka kibe ki ekyandibaddewo ku lunaku olwo olwali oluzibu ennyo, Yakuwa yandibadde amuddiza omwana we oyo gwe yali ayagala ennyo, ebisuubizo bya Yakuwa bisobola okutuukirira. Tekyewuunyisa nti Ibulayimu ayitibwa “kitaawe w’abo bonna abalina okukkiriza”!\n14. Kusoomooza ki kw’oyolekagana nakwo ng’oweereza Yakuwa, era kiki ky’oyinza okuyigira ku Ibulayimu?\n14 Ate ffe? Kya lwatu nti Katonda tatugamba kukola kintu ng’ekyo kye yagamba Ibulayimu okukola. Naye ayagala tukwate ebiragiro bye ne bwe kiba nti birabika ng’ebizibu oba ne bwe kiba nti tetutegeera bulungi nsonga lwaki tusaanidde okubikwata. Waliwo ekintu kyonna Katonda ky’ayagala okole naye nga kikuzibuwalira okukola? Abamu kibazibuwalira okwenyigira mu mulimu gw’okubuulira. Bayinza okuba nga balina ensonyi nga bazibuwalirwa okutuukirira abantu okubabuulira. Abalala bakisanga nga kizibu okweyisa mu ngeri ey’enjawulo ku ya bayizi bannaabwe oba bakozi bannaabwe. (Kuv. 23:2; 1 Bas. 2:2) Bw’oyolekagana n’okusoomooza ng’okwo, oluusi owulira nga Ibulayimu bwe yawulira ng’ayambuka Olusozi Moliya? Bwe kiba kityo, waliwo ky’oyinza okuyigira ku Ibulayimu n’okukkiriza kwe yayoleka! Bwe tufumiitiriza ku byokulabirako eby’abasajja n’abakazi abaalina okukkiriza okw’amaanyi, kisobola okutukubiriza okubakoppa ne kituyamba okunyweza enkolagana yaffe ne Mukwano gwaffe Yakuwa.—Beb. 12:1, 2.\nIBULAYIMU YALI MUKWANO GWA YAKUWA\nNG’ALI MU ULI\nIbulayimu ne Saala bamanya ebikwata ku Yakuwa era ne batandika okumusinza\nIbulayimu agondera Katonda n’ava mu Uli\nNG’AGENDA E KANANI\nYakuwa akuuma Ibulayimu ne Saala nga bali ku lugendo lwabwe\nNG’ALI MU KANANI\nIbulayimu agondera Yakuwa n’akomola abasajja bonna ab’omu nju ye\nYakuwa awuliriza Ibulayimu ng’amubuuza ebikwata ku Sodomu\nYakuwa asobozesa Ibulayimu ne Saala abaali bakaddiye okuzaala omwana\nIbulayimu ayoleka okukkiriza okw’amaanyi ng’aba mwetegefu okusaddaaka Isaaka\nIbulayimu afa “ng’akaddiye bulungi era nga mumativu”\nOMUKWANO OGUVAAMU EMIKISA\n15. Lwaki tusobola okugamba nti Ibulayimu teyejjusa olw’okusigala nga mwesigwa eri Yakuwa?\n15 Olowooza waliwo olunaku lwonna Ibulayimu lwe yejjusa olw’okuba omuwulize eri Yakuwa? Weetegereze ekyo Bayibuli ky’eyogera ku kufa kwa Ibulayimu: “Ibulayimu n’assa ogw’enkomerero, n’afa ng’akaddiye bulungi era nga mumativu.” (Lub. 25:8) Ibulayimu yafa nga wa myaka 175, naye yafa nga mumativu olw’okuba yali akozesezza bulungi obulamu bwe. Yasigala nga mukwano gwa Yakuwa okutuukira ddala lwe yafa. Kyokka Bayibuli bw’egamba nti Ibulayimu we yafiira yali “akaddiye bulungi era nga mumativu,” eba tetegeeza nti yali akooye obulamu era nga teyeegomba kuddamu kuba mulamu mu biseera eby’omu maaso.\n16. Bintu ki ebinaaleetera Ibulayimu essanyu mu nsi empya?\n16 Bayibuli egamba nti Ibulayimu “yali alindirira ekibuga ekirina emisingi gyennyini, era ng’eyakuba pulaani yaakyo era eyakizimba ye Katonda.” (Beb. 11:10) Ibulayimu yali mukakafu nti ekiseera kyandituuse n’alaba ekibuga ekyo, nga buno bwe Bwakabaka bwa Katonda obujja okufuga ensi yonna. Lowooza ku ssanyu Ibulayimu ly’ajja okufuna ng’ali mu nsi empya era nga yeeyongera okunyweza enkolagana ye ne Yakuwa! Nga kijja kumusanyusa nnyo okukimanya nti ekyokulabirako kye yateekawo mu kwoleka okukkiriza kyayamba nnyo abaweereza ba Yakuwa okumala enkumi n’enkumi z’emyaka! Mu nsi empya era ajja kukimanya nti ekyo ekyaliwo ng’agenze okuwaayo Isaaka nga ssaddaaka kyali kisonga ku kintu ekikulu ennyo. (Beb. 11:19) Era ajja kukimanya nti obulumi bwe yayitamu ng’ateekateeka okuwaayo Isaaka nga ssaddaaka bwayamba abaweereza ba Katonda bukadde na bukadde okutegeera obulumi Yakuwa bwe yayitamu ng’awaayo Omwana we Yesu Kristo nga ssaddaaka. (Yok. 3:16) Ekyokulabirako Ibulayimu kye yateekawo kituyambye ffenna okwongera okusiima ssaddaaka ya Yesu, ekirabo ekisingayo okuba eky’omuwendo Katonda kye yawa abantu!\n17 Ka buli omu ku ffe afube okukoppa Ibulayimu. Bwe tweyongera okumanya ebikwata ku Yakuwa kitukubiriza okuba abeesigwa gy’ali era ne tulaba n’ebirungi ebiva mu kumuweereza n’obwesigwa. (Soma Abebbulaniya 6:10-12.) Ka tufube okusigala nga tuli mikwano gya Yakuwa emirembe gyonna! Mu kitundu ekiddako tujja kulabayo ebyokulabirako by’abantu abalala basatu abaali mikwano gya Yakuwa.\n^  (akatundu 3) Ibulayimu ne mukazi we Saala mu kusooka baali bayitibwa Ibulaamu ne Salaayi, naye oluvannyuma Yakuwa yabatuuma Ibulayimu ne Saala era mu kitundu kino amannya ago ge tugenda okukozesa.


Bukedde Online - Aba Poliisi abavunaanibwa mu gwa Nagirinnya beefuulidde bakama baabwe\nAba NRM e Mukono batabaganye\nBalam ayogedde ku nsisinkano ya Kenzo ne...\nOkuva ku kono D/CPL Reuben Kibikwamu, ASP Allan Okello, ASP Andrew Nizeyimana ne D/AIP Sunday Baguma nga bayingira mu kkooti ya poliisi e Nagulu.\nABAPOLIISI abavunaanibwa ku bya Maria Nagirinya beefuulidde bakama baabwe ne babaanika. Bino byaddiridde ssentebe wa kkooti eno Dennis Odongpiny okugoba abaamawulire mu kkooti ng’ategeeza nga bwe yafunye ebiragiro nti omutendera gwe baliko tebeetaagamu baamawulire.\nEnsonda mu kkooti ya poliisi eno etuula e Naggulu zaategeezezza nti abaserikale abavunaanibwa bannyonnyodde nga bwe babalanga obwemage kubanga kkamera za poliisi y’e Nateete ze basinziirako okubavunaana, Pulezidenti Yoweri Museveni bwe yamala okuzitongoza, abamu ku bakama baabwe baakomawo ne basiba ekisenge we zaateekebwa.\nBaasalawo ekifo ekyo okukikozesa nga batendekerawo abaserikale ab’okuddukanya ebifo byonna mu poliisi kkamera gye zaateekebwa era bwe bamaliriza okubatendeka ng’ekifo ekyo bakisiba.\nBaagambye nti Nagirinya ne Kitayimbwa bwe baawambibwa nga August 28, 2019 enkeera nga August, 29, 2019 bakama baabwe bano abavunaanyizibwa ku kkamera bajja olwo ne balyoka babakwasa ebisumuluzo by’ekifo kino mu butongole.\nWano we baasinzidde okutegeeza nti tebasobola kubavunaana musango guno ate nga mu kiseera we baawambira n’okutta Nagirinya ne Kitayimbwa, ekifo tekyali mu mikono gyabwe kubanga kyali kisibe nga n’ebisumuluzo si be babirina.\nBaayongeddeko nti mu poliisi waliwo ekitongole ekivunaanyizibwa ku bantu ababeera bawambiddwa olwo ne balumiriza nti Nagirinya ne Kitayimbwa bwe baawambibwa baategeeza ekitongole kino ku nsonga zino kyokka tewali muserikale n’omu okuva mu kitongole kino avunaanibwa wabula bavunaana bo abaakola omulimu gwabwe bwe baategeeza ekitongole ku kuwambibwa kuno.\nBaagambye nti Nagirinya ne Kitayimbwa bwe baawambibwa waliwo bakama baabwe ab’enjawulo be baategeeza kunsonga zino kyokka ne watabaawo kye bakola. Baategeezezza nti bo bafuuse ssaddaaka nga babateekako emisango gino okwagala okusanyusa Pulezidenti Museveni.\nSsentebe wa kkooti eno, Dennis Odongpiny bwe yabuuziddwa ensonga eyamugobesezza abaamawulire mu kkooti yategeezezza nti yafunye ebiragiro okuva mu bakama be nga bamulagira nti omutendera gwe baliko tebeetaagamu baamawulire.\nYayongeddeko nti waliwo bakama be abeemulugunyizza nga bagamba nti waliwo omukutu gw’amawulire ogwateeka ebigenda mu kkooti eno obutereevu ku ttivvi ate bo nga tebakyagala.\nKkooti eno yayongezeddwaayo okutuusa olwaleero. Abaserikale abavunaanibwa bali 8 nga kuliko akulira poliisi y’e Natete ASP Mohammed Byansi, ASP Andrew Nizeyimana, ASP Allan Okello, D/AIP Sunday Baguma, CPL Samuel Owona, D/CPL Reuben Kibikwamu, PC Joshua Basaliza ne PC Deo Kitutu\nFayiro y’owa Movit ku by'omuliro gw'e Budo ewedde


Okuva 36 LCB - “Bezaaleeri ne Okoliyaabu ne buli - Bible Gateway\n36 (A)“Bezaaleeri ne Okoliyaabu ne buli musajja mukugu yenna, Mukama gw’awadde obusobozi n’amagezi okumanya okukola omulimu gwonna ku kuzimba eweema ya Mukama, bajja kukola nga Mukama bw’alagidde.”\n2 (B)Awo Musa n’ayita Bezaaleeri ne Okoliyaabu, ne buli mukugu yenna Mukama gwe yali awadde amagezi n’obusobozi, era nga yeeyagalidde yekka okukola. 3 (C)Musa n’abakwasa ebirabo byonna abaana ba Isirayiri bye baali batonedde Mukama nga bwe baali beeyagalidde eby’okukozesa eweema ya Mukama. Abantu ne bongera okuleeta ku byabwe ebya kyeyagalire buli nkya. 4 Awo abakozi bali abakugu abaali bakola eweema ya Mukama ne bava ku mirimu gyabwe, 5 (D)ne bajja eri Musa ne bamugamba nti, “Ebirabo abantu bye baleese bisukkiridde obungi ku ebyo ebyetaagibwa okumala omulimu Mukama gwe yalagira okukolebwa.”\n6 Awo Musa n’awa ekiragiro ne kibunyisibwa mu lusiisira lwonna nti, “Tewabaawo musajja oba mukazi ayongera okuleeta ekiweebwayo olw’omulimu gw’Eweema ya Mukama.” Bwe batyo abantu ne bagaanibwa okwongera okuwaayo; 7 (E)kubanga ebyo abakozi bye baalina byali bimala omulimu ogwo era n’okufikkawo.\nEweema ya Mukama Ekolebwa\n8 Awo bannakinku bonna mu basajja abakozi ne bakola eweema ya Mukama n’emitanda kkumi egya linena omunyoole omulungi ennyo, nga mulimu n’ebya bbululu, ne kakobe, ne myufu, ne bakerubi nga batungiddwamu n’amagezi mangi. 9 Emitanda gyonna gyali gyenkanankana; ng’omutanda ogumu guweza obuwanvu mita kkumi na bbiri n’ekitundu, ate obugazi mita emu ne desimoolo munaana. 10 Baagatta emitanda etaano nga bagisengese, gumu ku gunnaagwo, n’emitanda emirala etaano nagyo ne bagigatta bwe batyo. 11 Ne batunga eŋŋango eza bbululu ku mukugiro gw’omutanda gw’entimbe ogukomererayo mu kitundu ekimu eky’entimbe etaano, era ne batunga n’eŋŋango endala mu ngeri y’emu ku ludda olulala. 12 Baatunga eŋŋango amakumi ataano ku mutanda ogumu, era ne batunga eŋŋango endala amakumi ataano ku mukugiro gw’omutanda ku ludda olulala, eŋŋango nga zoolekaganye. 13 (F)Ne bakola ebikwaso ebya zaabu amakumi ataano, ne bakwasa wamu enjuuyi zombi ez’emitanda n’ebikwaso; eweema ya Mukama n’ebeera wamu nga nnamba.\n14 Ne bakola entimbe kkumi na lumu nga zirukiddwa mu bwoya bw’embuzi ne bazibikka ku Weema. 15 Entimbe zonna ekkumi n’olumu zaali zenkanankana: ng’obuwanvu mita kkumi na ssatu n’ekitundu, obugazi zaali mita emu n’obutundu munaana. 16 Ne bagatta entimbe ttaano wamu ku bwazo, n’entimbe omukaaga nazo ne bazigatta ku bwazo. 17 Ne batunga eŋŋango amakumi ataano ku mukugiro gw’entimbe ekomererayo ku bwazo, n’eŋŋango amakumi ataano endala ku mukugiro gw’entimbe omulala ku bwazo. 18 (G)Ne bakola ebikwaso eby’ekikomo amakumi ataano, ne babiyisa mu ŋŋango okunyweza enjuuyi zombi ez’entimbe ezo ng’ekintu ekimu. 19 Ne bakola ekibikka ku Weema mu maliba g’endiga ennume nga gannyikiddwa mu langi emyufu; okwo ne babikkako amaliba g’ente ey’omu nnyanja.\n20 Awo ne babajja embaawo mu muti gwa akasiya ne baziyimiriza ne zikola entobo ya Weema. 21 Buli lubaawo lwali mita nnya n’ekitundu obuwanvu, ate ng’obugazi zaali sentimita nkaaga mu musanvu. 22 Buli lubaawo baaluteekako obubaawo obuyiseemu bubiri, obw’okukozesa mu kugatta, nga bulekawo amabanga agenkanankana. Embaawo zonna ez’entobo ya Weema ya Mukama bwe baazikola bwe batyo. 23 Baakola embaawo amakumi abiri ne bazissa ku ludda olw’obukiikaddyo obw’Eweema, 24 era ne bakola obubya obutono obwa ffeeza amakumi ana, ne babussa wansi w’obubaawo obuyiseemu obubiri ku buli lubaawo. 25 Ate ku ludda olw’obukiikakkono olw’Eweema ya Mukama ne bakolerayo embaawo amakumi abiri, 26 n’entobo eza ffeeza amakumi ana, bbiri nga ziri wansi wa buli lubaawo. 27 Ne bakola embaawo mukaaga, ne baziteeka ku ludda olw’emabega wa Weema, lwe lw’ebugwanjuba; 28 era ne bakola embaawo endala bbiri ne bazissa ku nsonda ez’oku ludda olwo olw’ebugwanjuba. 29 Ku nsonda zino ebbiri, embaawo zombi baazisiba wamu nabansasaana okuviira ddala wansi okutuuka waggulu, ne bazinyweza n’empeta. 30 Noolwekyo waaliwo embaawo munaana, n’entobo eza ffeeza kkumi na mukaaga, nga buli lubaawo wansi waalwo eriyo bbiri bbiri.\n31 Ne bakola emikiikiro mu muti gwa akasiya. Emikiikiro etaano ne bagikozesa ku mbaawo eziri ku lusebenju lwa Weema olumu, 32 n’emikiikiro etaano ku mbaawo eziri ku lusebenju lwa Weema olulala, n’emikiikiro etaano ne bagikozesa ku mbaawo eziri ku ludda olw’emabega wa Weema olw’ebugwanjuba. 33 Ne bassaayo omulabba nga guyita wakati w’embaawo nga guva ku ludda olumu okutuuka ku ludda olulala. 34 Embaawo ne bazibikkako zaabu, era ne bakola empeta eza zaabu ne bazisibisa emikiikiro; n’emikiikiro nagyo ne bagibikkako zaabu.\n35 (H)Baakola eggigi mu wuzi eza bbululu, ne kakobe, ne myufu ne linena omulebevu omulungi alangiddwa; era omukozi omukugu n’atungiramu bakerubi. 36 Ne baliwanika n’amalobo aga zaabu ku mpagi nnya ezaabajjibwa mu muti gwa akasiya, nga zibikkiddwako zaabu, era nga zisimbiddwa mu ntobo eza ffeeza. 37 (I)Ne bakola olutimbe olw’omu mulyango gwa Weema mu wuzi eza bbululu, ne kakobe, ne myufu ne linena omulebevu alangiddwa obulungi. 38 Ne balukolera empagi ttaano nga bazibazze mu muti gwa akasiya, ne baziteekako n’amalobo gaazo. Ne babikka zaabu kungulu ku mpagi ne ku bisiba byazo. Entobo zaazo ettaano ne bazikola mu kikomo.\n36:1 : a Kuv 28:3 b Kuv 25:8\n36:2 : a Kuv 31:2 b Kuv 31:6 c Kuv 25:2; 35:21, 26; 1By 29:5\n36:3 : Kuv 35:29\n36:5 : 2By 24:14; 31:10; 2Ko 8:2-3\n36:7 : 1Bk 7:47\n36:13 : nny 18\n36:18 : nny 13\n36:35 : Kuv 39:38; Mat 27:51; Luk 23:45; Beb 9:3\n36:37 : Kuv 27:16


Bukedde Online - Eyasazeeko omwana omutwe biibino bye yabuulidde poliisi\nEyasazeeko omwana omutwe biibino bye yabuulidde poliisi\nMmotoka ya Muteesa tugenda kugizza ku luguudo - Mayiga\nOMUVUBUKA eyakwatiddwa n’omutwe gw’omwana ku Palamenti agambye nti aliko be yakolagana nabo mu ddiiru okuli omukazi eyamuvuze mu mmotoka okuva e Masaka okutuuka e Nateete.\nKyamagero eyatemuddwa. Wakati ye Nuwashaba ku mpingu ate ku ddyo ye Sipiika Kadaga\nOmukazi yamusasudde 80,000/- okutwala omutwe ku palamenti. Joseph Nuwashaba 19, (emyaka gye gyakakasiddwa taata we) yakwatiddwa ku Mmande n'omutwe ku palamenti ng'agamba nti kyabadde kirabo ky'atwalira Sipiika Rebecca Kadaga.\nYagusaze ku mwana Faith Kyamagero 3, (bazadde be baalaze Bukedde akatikiti k'obuzaale bwe). Mwana wa Pasita Charles Ssenyonga ne Gloria Katunguka ababeera e Kijabwemi mu Masaka.\nEggulo (Lwakutaano) bambega bazizzaayo Nuwashaba e Kijabwemi we yattira omwana abalage ne bwe yatambuza omutwe okutuuka ku palamneti. Ensonda zaagambye nti yabadde waakujja n'abaserikale mu mmotoka okuva e Masaka ng'abalaga we baayita n'ebifo we baayimirira okutuuka e Kampala.\nBambega baategeezezza nti Nuwashaba muzibu okuggyamu ekituufu kubanga akyusakyusa ebigambo. Kati baasazeewo kukozesa bukugu baggye amawulire mu nsonda endala.\nOkubabuulira bwe waliwo omukazi eyamuvuga okumuleeta e Kampala, bambega baamaze kumulaga bujulizi bw'emmotoka enzirugavu eyalabibwa okumpi n'awattirwa omwana ku Ssande.\nAte okumukkirizisa nti omukazi oyo yamuwa ssente 80,000/-, Pasita Ssenyonga yasoose kutegeeza nga Nuwashaba bwe yalina ssente 80,000/- ze yabba awaka.\nKu Lwokuna Nuwashaba yatwaliddwa mu kkooti ku Buganda Road ey'omulamuzi Gladys Kamasanyu n'akola sitatimenti ku bwe yatta omwana.\nKigambibwa nti yattottodde ebyaliwo n'agamba nti omukazi (amannya bambega bagalina) yamuvuze okutuuka e Nateete. Olwo ye Nuwashaba yabadde alina okutambula okugenda ku kizimbe we yabadde alina okusula mu Ndeeba.\nKyokka Nuwashaba yatidde ng'alaba abaserikale n'abantu abatambula be yalowoozezza nti bayinza okumukwata. Kwe kusalawo okutambula okutuuka mu bitundu by'e Kibuye we yasuze mu loogi.\nBambega baazudde nga Nuwashaba amanyi bulungi ebitundu by'e Kibuye ne Makindye kubanga gye yafunira densite gy'akozesa.\nDensite yagifunira Masajja ku luguudo oluva e Kibuye okugenda e Busaabala. Pasita Ssenyonga yasoose kutegeeza nga Nuwashaba bwe yaliko ssente ze yafuna n'agulako essimu gye yakozesanga kyokka buli lwe waabangawo abamukubira ng'ava awali abaawaka n'adda ebbali n'ayogera nga tewali amuwulira.\nAKKIRIZZA EMISANGO MU MAASO G'OMULAMUZI\nYakoze sitatimenti eya ‘Extrajudicial statement' Eno, ekolebwa abasibe abali ku misango egya nnaggommola ababa bagikkirizza mu maaso ga poliisi nga tebakakiddwa.\nOkutwalibwa mu maaso g'omulamuzi okukola sitatimenti baba baluubirira okuggyawo okubuusabuusa okuyinza okuteekebwawo nti abasibe baakakibwa okukkiriza emisango gye batazza. Mu kasenge mwe yakoledde sitatimenti baabaddemu babiri bokka n'omulamuzi Kamasanyu.\nOmusibe yasoose kugaana kwogera nga waliwo abaserikale olwo omulamuzi n'abagobamu n'atumya eccupa ya sooda era bakira ayogera amunywa.\nKigambibwa nti mu bikulu bye yayogedde kuliko okwogera abamu ku be yakolagana nabo mu butemu okuli omukazi eyamuvuga mu mmotoka.\nBambega baagambye nti obujulizi obulala bajja kubufuna mu bantu be balondoola okuli omukazi ayogerwako kubanga kiyinzika okuba nga Nuwashaba abamu abaali mu ddiiru naye tabamanyi.\nYayogedde bwe yasala omwana ne bwe yatambuza omulambo okutuuka ku palamenti. Pasita Ssenyonga yategeezezza Bukedde nti yakizudde nga Nuwashaba yagenda ewuwe n'ekigendererwa ky'okutta omwana.\nYamusembeza mu March 2020, ng'alowooza yali amuyamba ng'amulaba ng'aliko ekikyamu. Nuwashaba yali ava Kampala ng'agenda Bushenyi ku bigere oluvannyuma lwa Pulezidenti okulangirira kalantiini olwa corona.\nSsenyonga akitegedde luvavannyuma lwa mwana kuttibwa nti Nuwashaba yali muntu mukyamu.\nBambega baagambye nti mu be babuulirizaako kuliko Ssenyonga ne mukyala we abagambibwa nti enneeyisa yaabwe ereetawo okubuusabuusa oba nga tebaali mu lukwe lwa kusaddaaka mwana waabwe.\nOmulambo gwa Faith (ekiwuduwudu n'omutwe) gwabadde gukyali mu ggwanika Mulago.\nn'omutwe gw'omwana ku\npalamenti agambye nti aliko be\nyakolagana nabo mu ddiiru okuli\nomukazi eyamuvuze mu mmotoka\nokuva e Masaka okutuuka e\nOmukazi yamusasudde 80,000/-\nokutwala omutwe ku palamenti.\nJoseph Nuwashaba 19,\n(emyaka gye gyakakasiddwa\ntaata we) yakwatiddwa ku\nMmande n'omutwe ku palamenti\nng'agamba nti kyabadde kirabo\nky'atwalira Sipiika Rebecca\nKadaga. Yagusaze ku mwana\nFaith Kyamagero 3, (bazadde\nbe baalaze Bukedde akatikiti\nk'obuzaale bwe). Mwana wa Pasita\nCharles Ssenyonga ne Gloria\nKatunguka ababeera e Kijabwemi\nEggulo (Lwakutaano) bambega\nbazizzaayo Nuwashaba e Kijabwemi\nwe yattira omwana abalage\nne bwe yatambuza\nomutwe okutuuka ku palamneti.\nEnsonda zaagambye nti yabadde\nwaakujja n'abaserikale mu mmotoka\nokuva e Masaka ng'abalaga\nwe baayita n'ebifo we baayimirira\nokutuuka e Kampala.\nBambega baategeezezza nti\nNuwashaba muzibu okuggyamu\nekituufu kubanga akyusakyusa\nebigambo. Kati baasazeewo kukozesa\nbukugu baggye amawulire mu\nOkubabuulira bwe waliwo\nomukazi eyamuvuga okumuleeta\ne Kampala, bambega baamaze\nkumulaga bujulizi bw'emmotoka\nenzirugavu eyalabibwa okumpi\nn'awattirwa omwana ku Ssande.\nAte okumukkirizisa nti omukazi\noyo yamuwa ssente 80,000/-, Pasita\nSsenyonga yasoose kutegeeza\nnga Nuwashaba bwe yalina ssente\n80,000/- ze yabba awaka.\nKu Lwokuna Nuwashaba yatwaliddwa\nmu kkooti ku Buganda\nRoad ey'omulamuzi Gladys Kamasanyu\nn'akola sitatimenti ku bwe\nKigambibwa nti yattottodde\nebyaliwo n'agamba nti omukazi\n(amannya bambega bagalina)\nyamuvuze okutuuka e Nateete.\nOlwo ye Nuwashaba yabadde\nalina okutambula okugenda ku\nkizimbe we yabadde alina okusula\nKyokka Nuwashaba yatidde\nng'alaba abaserikale n'abantu\nabatambula be yalowoozezza\nnti bayinza okumukwata. Kwe\nkusalawo okutambula okutuuka\nmu bitundu by'e Kibuye we\nyasuze mu loogi.\nBambega baazudde nga\nNuwashaba amanyi bulungi\nebitundu by'e Kibuye ne Makindye\nkubanga gye yafunira densite\nku luguudo oluva e\nKibuye okugenda e\nbwe yaliko ssente\nze yafuna n'agulako\nessimu gye yakozesanga\nawali abaawaka n'adda\nebbali n'ayogera nga tewali\nMU MAASO G'OMULAMUZI\nYakoze sitatimenti eya\nEno, ekolebwa abasibe\nabali ku misango egya\nbagikkirizza mu maaso ga\npoliisi nga tebakakiddwa.\nOkutwalibwa mu maaso\ng'omulamuzi okukola sitatimenti\nnti abasibe baakakibwa\nokukkiriza emisango gye batazza.\nMu kasenge mwe yakoledde\nsitatimenti baabaddemu babiri\nbokka n'omulamuzi Kamasanyu.\nOmusibe yasoose kugaana\nkwogera nga waliwo abaserikale\nolwo omulamuzi n'abagobamu\nn'atumya eccupa ya sooda era\nbakira ayogera amunywa.\nKigambibwa nti mu bikulu bye\nyayogedde kuliko okwogera\nabamu ku be yakolagana nabo\nmu butemu okuli omukazi\neyamuvuga mu mmotoka. Bambega\nbaagambye nti obujulizi\nobulala bajja kubufuna mu\nbantu be balondoola okuli omukazi\nayogerwako kubanga kiyinzika\nokuba nga Nuwashaba\nabamu abaali mu ddiiru naye\nYayogedde bwe yasala omwana\nne bwe yatambuza omulambo\nokutuuka ku palamenti.\nPasita Ssenyonga yategeezezza\nBukedde nti yakizudde nga\nNuwashaba yagenda ewuwe\nomwana. Yamusembeza mu\nMarch 2020, ng'alowooza yali\namuyamba ng'amulaba ng'aliko\nekikyamu. Nuwashaba yali ava\nKampala ng'agenda Bushenyi\nku bigere oluvannyuma lwa\nPulezidenti okulangirira kalantiini\nSsenyonga akitegedde luvavannyuma\nlwa mwana kuttibwa\nnti Nuwashaba yali muntu\nBambega baagambye nti\nmu be babuulirizaako kuliko\nSsenyonga ne mukyala we abagambibwa\nnti enneeyisa yaabwe\noba nga tebaali mu lukwe lwa\nkusaddaaka mwana waabwe.\nOmulambo gwa Faith\ngwabadde gukyali mu ggwanika